Чирчиқ дарёси, Зангиота ва Янгийўлдан COVID шифохоналарига тегишли чиқиндилар топилганди. ССВ буни рад этди – Газета.uz\nЧирчиқ дарёсида, шунингдек, Янгиёл ва Зангиота туманларида COVID шифохоналарига тегишли чиқиндилар топилган. Бу ҳукумат баённомасига мувофиқ, тиббий чиқиндиларни қайта ишлаш билан шуғулланувчи компания иши тўхтатилганидан бир неча ҳафта ўтиб содир бўлмоқда. Соғлиқни сақлаш вазирлиги эса мазкур маълумотларни рад этиб, шифохоналар ҳудудидан чиқиндилар чиқмаганини айтмоқда.\nLotinchada 26 октябр 2020, 14:42 Коронавирус Жамият\n14 октябрь куни «Газета.uz» ўқувчиси Тошкент вилояти Қуйи Чирчиқ туманидаги Чирчиқ дарёсига ташлаб кетилган тиббий чиқиндилар суратларини жўнатганди. У ҳудуд жойлашувини кўрсатиб, чиқиндилар Зангиотадаги шифохоналарга тегишли эканини таъкидлади.\nЮқори чап бурчакда — Зангиотадаги №1 и №2 республика махсус шифохоналари.\nТаҳририят шу куниёқ Экология ва атроф-муҳитни муҳофаза қилиш давлат қўмитаси матбуот хизматига мурожаат қилди.\n17 октябрь куни Экология қўмитаси ушбу маълумотни тасдиқлади ҳамда воқеа жойида Тошкент вилояти экология инспекцияси ва санитария-эпидемиология маркази мутахассислари иш олиб бораётганини маълум қилди.\n«Газета.uz»нинг аниқлашича, воқеа икки юқумли касалликлар шифохоналарининг тиббий чиқиндиларини йўқ қилиш билан шуғулланувчи компания ўзгарганидан кейин содир бўлган.\n27 март санасидан бошлаб Тошкент ва Тошкент вилоятидаги тиббиёт муассасаларининг тиббиёт чиқиндиларини утилизация қилиш бўйича хизматлар, шу жумладан, «Ўртасарой» карантин маркази ва Зангиота юқумли касалликлар шифохоналари очилган кундан эътиборан «Med Class Plus» компанияси томонидан кўрсатиб келинган.\nКорхоналар ва ташкилотларнинг ягона давлат регистрига мувофиқ, «Med Class Plus» 2014 йил 29 декабрда рўйҳатдан ўтган. Асосчиси ва раҳбари Шерзод Рамазанов. Асосий фаолият тури — иккиламчи ҳом ашёни олиш учун металл бўлмаган чиқиндиларни саралаш ва қайта ишлаш (келажакда — хавфли чиқиндиларни йиғиш). Катталаштириш учун расмга босинг.\nКорхона давлат харидлари тўғрисидаги қонун ҳужжатлари доирасида Санитария-эпидемиологик осойишталик агентили (СЭОА) билан тўғридан-тўғри шартнома тузган. Бу бош вазир Абдулла Арипов томонидан имзоланган махсус республика коронавирусга қарши кураш комиссиясининг 11-сонли баённомаси билан белгиланган.\n28 март куни СЭОА «Med Class Plus» билан коронавирус ташхиси қўйилган ёки ушбу вирус юқтирганликда шубҳа қилинганлар даволанаётган муассасалардан тиббий чиқиндиларини олиб кетиш ва йўқ қилиш бўйича шартнома тузган. Келишув миқдори — 300 минг кг чиқиндиларни утилизация қилиш учун 2,9 млрд сўм (1 кг учун 9659 сўм).\nШу каби тузилган битимлар:\n12 июнь — 600 минг кг чиқиндини йўқ қилиш учун 6,4 млрд сўм (1 кг учун 10681 сўм);\n7 июль — 500 минг кг чиқинди учун 5,3 млрд сўм;\n3 август — 500 минг кг чиқинди учун 5,3 млрд сўм;\n3 август — 200 минг кг чиқинди учун 2,1 млрд сўм.\nШу билан бирга, махсус комиссиянинг 23 сентябрдаги 48-cонли баённомаси билан Соғлиқни сақлаш вазирлигининг кир ювиш, чиқиндиларни йиғиш, олиб кетиш ва йўқ қилиш бўйича «Pokiza Tozalash» компанияси билан давлат харидлари тўғрисидаги қонун ҳужжатлари доирасида тўғридан-тўғри шартнома тузиш таклифига рухсат берилган.\nЭкология қўмитаси матбуот котиби Бунёд Абдуллаевнинг тасдиқлашича, «Med Class Plus» утилизация қилиш бўйича самарали фаолият юритиб келган. Бироқ Вазирлар Маҳкамасининг баённомаси билан янги компания — «Pokiza Tozalash» танлангани боис корхона хизмат кўрсатишни тўхтатган.\n««Pokiza Tozalash»да утилизация қиладиган печ йўқ эди. Якунда компания шифохона ўликхонаси олдида ташкил қилган қўлбола печда чиқиндиларни ёқишни бошлади. Катта ҳажм туфайли у бу ишни уддалай олмади, натижада ҳайдовчи тунда чиқиндиларни дарё бўйига олиб бориб ташлаган. Шу билан бирга, компания биринчи корхонанинг қопларидан фойдаланган», — деди Бунёд Абдуллаев.\nСЭОА ходимлари Қуйичирчиқ тумани «Сурум» маҳалласига ташлаб кетилган чиқиндиларни йиғмоқда. Фото: Экология қўмитаси.\nУнинг сўзларига кўра, тиббий чиқиндилари Қуйи Чирчиқ туманидан ташқари, Тошкент вилоятининг Зангиота ва Янгийўл туманларида ҳам топилган.\nБунёд Абдуллаев таъкидлашича, «Pokiza Tozalash» ўз фаолиятини бошлашдан олдин (муфель печи ёрдамида чиқиндиларни қайта ишлаш) экология экспертизасидан ўтмаган ва бу билан қонунчиликни бузган.\n«Қўмита ҳузурида Давлат экология экспертиза маркази мавжуд бўлиб, унда қайта ишлаш имкониятларини баҳолаш учун компания экологик экспертизадан ўтиши керак эди. Лекин у ушбу талабни бажармади. Биз мазкур иш бўйича ҳужжатларни прокуратурага топширишни режалаштирмоқдамиз», — дея таъкидлади.\nҚуйи Чирчиқ туманидаги «Сурум» маҳалласи. Фото: Экология қўмитаси.\nЭкология қўмитаси матбуот котиби тахминича, яқин орада тиббиёт чиқиндилари утилизацияси билан боғлиқ муаммо ҳал бўлмайди. Сабаби утилизация билан керакли техника ва қувват мавжуд бўлмаган «Pokiza Tozalash» компанияси шуғулланмоқда.\n«Дарё бўйидаги чиқиндилар бўйича. Биз СЭОАга хат юбордик. Ҳозир чиқиндилар ташлаб кетилган ҳудуд тўлиқ текширилмоқда. Агар сув ростдан ҳам заҳарланган бўлса, ФВВга ҳудудни ўраб олиш ва сувни зарарсизлантириш бўйича мурожаат юборилади. Чунки, шифохонада коронавирус беморларидан ташқари, сил ва бошқа юқумли касалликлар билан оғриган беморлар ҳам даволанмоқда», — дея таъкидлади.\nБунёд Абдуллаев корхона ва унга яқин ҳудудга экология инспекторларидан икки нафари мониторинг қилиб бориши учун ажратилганини қўшимча қилди. Бундан ташқари, чиқиндиларни дарё бўйича ташлаб кетган ҳайдовчи базавий ҳисоблаш миқдорининг 5 баравари миқдорида (1,1 млн сўм) жаримага тортилган.\n«Газета.uz» шунингдек, «Pokiza Tozalash» компаниясига қадар чиқиндиларни йўқ қилиш билан шуғулланган «Med Class Plus» корхонаси раҳбари Шерзод Рамазанов билан ҳам боғланди.\n«Биз ўз фаолиятимизни одатдагидек олиб бордик, бироқ 27 сентябрдан Зангиота туманидаги шифохоналардан чиқиндиларни утилизация қилишни „Pokiza Tozalash“ компаниясига топшириш тўғрисида Вазирлар Маҳкамасининг баённомаси чиқди», — дея тасдиқлади Рамазанов.\nУнинг тахминича, бу қарорни қабул қилишда муайян шахсларнинг манфаатдорлиги ҳисобга олинган. Сабаби чиқиндиларни чиқариб ташлашни ўрганиш жойида ўзини таништирмаган ва камераларсиз ҳоли суҳбатлашишни маъқул деб билган Вазирлар Маҳкамасининг ходими ҳам бўлган.\nЗангиота туманидаги юқумли касалликлар шифохонасидан «Med Class Plus» ишчилари чиқиндиларни олиб кетишмоқда.\nТадбиркор қайд этишича, утилизация қилиш бўйича шартнома қўлга киритган рақобатдош компаниянинг қўлбола печи ишламай қолган. Шу муносабат билан 3 октябрда унга СЭОдан мурожаат қилишган.\n«Менга Зангиотада чиқиндилар кўпайиб кетганини айтишди ва печларим борлигини ҳисобга олган ҳолда ёрдам беришимни сўрашди. Ҳозир менда 16 та печь ишламоқда. Яқин орада ишга тушадиган оғирлиги бир тонна келувчи яна 3 та печга буюртма бердим. Мен СЭОАга ёрдам беришга рози бўлдим, улар мен билан одамлар боғланишини айтди. Менга қўнғироқ қилишди ва умуман бошқа нарсаларни айтишди. Улар иккита печни сотишни сўрашди. Мен ёрдам беришга тайёр эканимни, аммо печларни сотмаслигимни айтдим. Натижада 9 октябрь куни Чирчиқ дарёси ва бошқа жойларга йиғилиб қолган чиқиндилар ташлаб кетилган», — деди тадбиркор.\nУнинг сўзларига кўра, Зангиотадаги шифохоналардан кунига 5 тоннагача тиббий чиқиндилар келиб тушади. Унинг тахминича, беш-олти кун ичида 25−30 тонна утилизация қилинмаган чиқиндилар тўпланиб қолган. «Газета.uz»нинг воқеа билан яқиндан таниш манбаси ҳам 30 тоннагача чиқиндилар йиғилиб қолганини маълум қилди.\n«Med Class Plus» ишчилари «Ўртасарой» карантин ҳудудидан чиқиндиларни олиб кетмоқда.\n«15 октябрь куни бу ҳақда жамоатчиликка маълум бўлди. Яна улар тадбиркорлик этикасини ҳам бузишди. Маиший чиқиндилар менинг қопларимда чиқариб ташланган, бу билан менинг компаниям имиджига зарар етказишди», — деди «Med Class Plus» асосчиси.\n«Тиббий чиқиндиларни қайта ишлаш бўйича ягона фирма фақат менда мавжуд эди. Мен ягона етказиб берувчи ҳисобланаман. Бу бизнес билан хоҳлаган одам шуғулланиши мумкин эди, лекин бунга ҳамма ҳам журъат қила олмаган. Менинг компаниям 2014 йилнинг декабрь ойида рўйхатдан ўтган, олти йил ичида мен тиббий чиқиндиларни утилизация қилиш бўйича самарали тизимни йўлга қўйдим. Мен ўзим Тошкент тиббиёт академиясини реаниматолог-шифокор мутахассислиги бўйича тамомлаганман», — дея таъкидлади у.\nТадбиркор Вазирлар Маҳкамасининг 27 мартдаги баённомаси билан «Med Class Plus» чиқиндиларни утилизация қилиш учун танланганини айтди. Унинг сўзларига кўра, ўшанда кўпчилик коронавирус юқтириб олиш қўрқуви туфайли бу соҳада ишлашдан чўчишган.\n«Биз етти нафар ишчимиз билан икки ой чиқиндиларни йўқ қилиш учун корхонада яшадик ва ишладик… Кейин ишчилар сони ошди, бизга «Ўртасарой»даги (карантин ҳудуди) объектни беришди. Ҳозир 80 дан ортиқ киши ишламоқда. 10 та техникамиз бор», — дея сўзлаб берди Шерзод Рамазанов.\n«Med Class Plus» раҳбарининг айтишича, унинг фаолиятини «оғзаки буйруқлар билан» тўхтатишга уринишлар бўлган (аниқ кимлиги очиқланмади), лекин у ҳужжатли асослар сўраган. Якунда «Pokiza Tozalash» Вазирлар Маҳкамасининг баённомасига киритилган ва 27 сенятбрдан ўз фаолиятини юрита бошлаган.\nТадбиркор маълум қилишича, аввал бошданоқ «Med Class Plus» утилизация печларини Зангиота туманида шифохоналар яқинида ўрнатишни режалаштирган, лекин унга бунинг учун рухсат беришмаган. Шунинг учун компания ишчилари маиший чиқиндиларни ёқиш учун ўзининг Янгийўлдаги заводига олиб кетишган. Шу билан бирга, «Pokiza Tozalash» шифохонанинг патологик анатомия бўлими ёнида ўз печларини ўрнатди. Бунинг оқибатида маҳаллий аҳолида вафот этганларнинг жасадлари ёқилаётгандек таассурот ҳосил бўлган.\nКТЯДРга мувофиқ, «Pokiza Tozalash» Тошкентнинг Олмазор туманида 2020 йилнинг 3 июль санасида 100 млн сўм устав фонди билан рўйхатдан ўтган. Компаниянинг асосий фаолият тури — йиғиштириш бўйича хизматларнинг бошқа тури. Унининг асосчиси ва раҳбари сифатида Шохида Саидакбаровна Рахматуллаева кўрсатилган.\n«Pokiza Tozalash» иш бошқарувчиси Саидакбар Акбаров Экология қўмитаси баёнотини рад этиб, Чирчиқ дарёси бўйида топилган тиббий чиқиндилар Зангиота шифохоналарига тегишли эмаслигини қайд этди.\n«25 сентябрдан буён биз синов режимида ишлаяпмиз. Чиқиндиларни ёқиш ва ишчиларни ўз ҳисобимиздан ишлатиш орқали ўтган вақт давомида давлат бюджети учун 1 млрд сўмдан кўпроқ маблағни иқтисод қилдик. Бизда чиқиндиларни у ерга олиб бориш ва ташлаб кетиш учун ҳеч қандай сабаб йўқ. Пандемия шароитида, у ерда нима бўлаётганини ўз кўзимиз билан кўра туриб, биз бундан йўл тутмаймиз», — дея арз қилди.\nУнинг сўзларига кўра, Экология ва атроф-муҳитни муҳофаза қилиш бошқармаси айбловларини тасдиқловчи даллиларни тақдим эта олмаган.\n«Айтишларича чиқиндилар Зангиотадан экан. Билмадим, балки Зангиота яқин бўлгани учун шундай дейишгандир… Воқеа жойида чиқиндилар бизники эмаслигини айтдик. Бизга жавобан бу жой Зангиотага яқин эканини айтишди… Биз бу чиқиндиларни ўз печларимизда ёқиб юборганмиз. Сабаби — биз касаллик тарқалишини хоҳламадик ва чиқиндиларни ёқиш учун олиб кетдик. Кейин улар утилизация қилинган чиқиндилар тўла печимизни кўришди», — дея таъкидлади иш бошқарувчи.\n«Pokiza Tozalash» вакили шунингдек, синов муддати бир ойни ташкил этишини қайд этди.\n«Биз шартномасиз ишлаяпмиз. Шунақа буйруқ келди. У ерда аллақачон давлат томонидан муфель печи қуриб битказилган эди. Бизни печь ҳозир қурилмоқда. Бизга давлатга тегишли печни ишлатиб, синовдан ўтказиш ва мамлакатга ёрдам беришни айтишди. Шу вақтга қадар биз 1 млрд 700 минг сўмни иқтисод қилдик. Биз давлатимизга фидокорона хизмат қилишда давом этамиз», — деди у.\nСаидакбар Акбаров таъкидлашича, бюджет маблағларини иқтисод қилиш мақсадида «Pokiza Tozalash» компанияси Зангиотадаги шифохона ҳудудида жойлашган муфель печини ишлатиш бўйича таклиф билан чиққан.\n«Синов муддатига тугагач, ҳудо хоҳласа бизда шартнома бўлади. Эртага биз ўзимиз қурган 10 тонналик печь очилиши кутилмоқда. Ускуналарни хориж давлатларидан олиб келиб, шу ерда йиғдик. Давлатга тегишли печь қаердан келганини билмайман», — дея қайд этди.\nЗангиота шифохоналарида йиғилиб қолган 25−30 тонналик тиббий чиқиндилар масаласи бўйича компания иш бошқарувчиси, — «бунақа бўлиши мумкин эмас», — дея жавоб қайтарди.\nДавлат харидлари сайти маълумотларига қараганда, Зангиотадаги 2-сонли шифохона октябрь бошида «Pokiza Tozalash» компанияси билан тозалаш, дезинфекция қилиш, кийим-кечак ва чойшабларни дазмоллаш учун тўғридан-тўғри шартнома имзолаган. Битимнинг умумий миқдори (1, 2) 1,6 млрд сўмга яқинни ташкил этмоқда.\n24 октябрь куни ССВ томонидан Зангиотадаги шифохоналарда тиббий чиқиндилар қай тартибда йўқ қилиниши бўйича ахборот бериш мақсадида пресс-тур ташкил этилган. Kun.uz нашрининг маълум қилишича, эпидемиолог Моҳигул Мусабекова шифохонада тўпланадиган чиқиндилар 3 хил — юмшоқ, қаттиқ ва кесилувчи-санчилувчи асбоблардан иборат бўлиши ва уларнинг ҳар бири аввалига махсус контейнерларга жойланишини таъкидлаган.\n«Ҳар бири мослаштирилган идишларга солинганидан кейин, устига дезинфикцияловчи восита қуйилади озроқ, сўнгра оғзи зичлаб ёпилади, қоплар бўғиб боғланади ва устидан яна дезинфекцияловчи восита сепилади. Ана ундан кейин ташқарига, ҳар бир блокни олдига белгиланган жойга олиб чиқилади. Шифохонада чиқиндилар шу тарзда кунига уч марта олиб чиқилади. Шундан сўнг белгиланган вақтда махсус транспортда олиб кетилиб, муфель печларда йўқотилади», — деди эпидемиолог.\nУнинг сўзларига кўра, муфель печлари шифохона билан бирга қурила бошлаган. Муфель печ қуриб битказилгунича эса махсус инсенватор, Med Class Plus корхонаси олиб кетган.\n«Pokiza Tozalash» иш юритувчиси Саидакбар Аброрхўжаев 25 сентябрдан бери икки тонналик печда синов муддати ҳисобидан чиқиндиларни ёқиб, йўқ қилиб келаётганини, улар билан ҳамкорликда «Med сlass plus» корхонаси ҳам борлигини маълум қилган. (Аввалроқ «Med сlass plus» раҳбари Шерзод Рамазанов Вазирлар Маҳкамасининг 11-сонли баённомаси билан 27 сентябрдан чиқиндилар утилизацияси Pokiza Tozalash компаниясига топширилганини тасдиқлаганди — таҳририят.)\nСаидакбар Аброрхўжаев шунингдек, бу печь шифохона ҳисобидан қуриб битказилгани, давлат бюджетини тежаш мақсадида ушбу шифохона ҳудудида шу печлар қурилгани ва буни синов муддатида синаб кўрганини таъкидлаган.\n«Лекин бу бизнинг талабга жавоб беролмагани учун каттароқ печь қуришга тўғри келди. Сабаби олдинги печнинг ичига бир вақтнинг ўзида 2,5 тонна чиқиндини солиб бўлмайди. Катта печнинг ичига эса бир вақтда 5 тоннагача чиқинди солиш имконияти бор. Бу орқали шифохонадан чиқадиган чиқиндиларни бирдан ёқиб юбориб, ҳеч қаерда тўпланиб қолмаслигини таъминлашга эришиш мумкин. Ҳудуддан ташқарига ҳеч қачон чиқинди чиқмаган. „Med Class Plus“ корхонаси билан ҳамкорликда бунинг имкониятини қиляпмиз. Чиқиндилар корхонанинг ҳамма томони ёпиқ махсус машиналарида олиб чиқиб кетилади», — дея таъкидлаган.\nЭпидемиолог Моҳигул Мусабекова бундай пайтда асоссиз маълумотларни бу ердаги маълумотлар билан аралаштириш керак эмаслигини айтган. Шу билан бирга, чиқиндиларни йўқ қилиш тартиби қандай йўлга қўйилганига урғу бериб, ижтимоий тармоқларда тарқалган маълумотлардан фарқли ўлароқ, бу ердаги ҳолат бошқача эканига эътибор қаратган.\n«Айтмоқчиманки, шу маълумотларни бошқача равишда талқин қилиб, айнан Зангиотадан чиқиб кетган чиқинди, деган тўхтамга олиб келган маълумот берувчиларни биз инсофга чақирган бўлардик. Чунки иш ҳажмидан келиб чиққан ҳолда ҳар доим бу ишлар назоратимизда бўлиб келган», — деди у.\nЭслатиб ўтамиз, мақола аввалида «Med Class Plus» раҳбари Шерзод Рамазанов Зангиотадаги шифохоналардан кунига 5 тоннагача тиббий чиқиндилар келиб тушишини айтганди. У тахминан, беш-олти кун ичида 25−30 тонна утилизация қилинмаган чиқиндилар тўпланиб қолганини ҳам қўшимча қилган. Ўшанда «Газета.uz»нинг воқеа билан яқиндан таниш бўлган манбаси ҳам 30 тоннагача чиқиндилар йиғилиб қолганини маълум қилган. «Pokiza Tozalash» иш юритувчиси Саидакбар Аброрхўжаев эса шифохона ҳудудида қурилган муфель печга 2,5 тонна ҳам чиқинди сиғмаслигини тасдиқлаган.\n«Газета.uz» таҳририяти мазкур масала бўйича аниқ маълумот тақдим этишини сўраб Соғлиқни сақлаш вазирлигига сўров юборди.


«2021 йил бренди» V мукофоти ғолиблари тақдирланди - ShouBiz.uz\nЯнгиликлар 18:28 | 23.5.22\n«2021 йил бренди» V мукофоти ғолиблари тақдирланди\nМаросим Hyatt Regency Tashkent меҳмонхонасида бўлиб ўтди\nHyatt Regency Tashkent меҳмонхонасида 21 май куни Ўзбекистон Маркетинг Уюшмаси ҳамкорлари ва экспертлари томонидан ҳамда истеъмолчиларнинг очиқ овоз бериш натижаларига кўра «2021 йил бренди» бешинчи мукофоти ғолибларини тантанали тақдирлаш маросими бўлиб ўтди.\nЙилнинг энг яхши бренди 2021 мукофоти жорий йилнинг апрел ва май ойларида очиқ овоз беришда овоз берган 335 мингдан зиёд истеъмолчиларнинг энг яхши брендларини бирлаштирди. Мукофот сўнгги бир йил ичида Ўзбекистон бозорида ўз маркетинг тарғиботини муваффақиятли амалга оширган энг фаол компанияларга берилади.\nОвоз берувчи ҳамкор ClickMe компанияси томонидан шу мақсадда махсус ишлаб чиқилган @makon банд_бот Telegram ботида апрел ва май ойларида истеъмолчиларнинг очиқ овоз беришлари ўтказилди. Шу билан бирга, 2021 йил май ойида Ассоциация DE FACTO маркетинг агентлиги билан ҳамкорликда Ассоциация аъзолари, ҳамкорлари ва экспертлари ўртасида онлайн овоз беришни ўтказди. Эксперт овоз беришда жами 235 нафар эксперт ва Уюшма ҳамкорлари иштирок этди.\nТақдирлаш маросими махсус мукофотлар ғолибларини эълон қилиш билан бошланди.\n2021 йил ребрендинги\n2021 йил ноозиқ-овқат товарлари минтақавий ритейлерлари етакчиси\n2021 йилда аҳоли саломатлигига илғор ёндошуви учун\n2021 йилда Ўзбекистон интернет-провайдерлари ўртасида технологик инновацияларни жорий этиш етакчиси\n2021 йил ритейл етакчиси\n2021 йилда Ўзбекистон суғурта бозорининг етакчиси\n2021 йилда маҳсулот ишлаб чиқариш анъаналарига алоҳида риоя қилганлиги учун\n2021 йилда Ўзбекистон соч парвариши воситалари етакчиси\n2021 йилда Ўзбекистонда энг оммабоп 3 таси 1 да қаҳваси\n2021 йиллда замонавий технологиялар ва минтақавий суғурта марказлари ёрдамида Ўзбекистонда оммабоп суғурта хизматларини ривожлантиришга қўшган ҳиссаси учун\nСўнгра тақдимотчилар «Истеъмолчи танлови» мукофоти совриндорларини саҳнага таклиф қилишди.\nБанклар, молиявий институтлар, суғурта\nМеҳмонхоналар, ресторанлар, кафе, кейтеринглар\nSAFIA—CAFE AND BAKERY\nТез овқатланиш ресторанлари\nЖамоатчилик ташкилотлари ва ижтимоий лойиҳалар\nЎзбекистон онкологлар ассоциацияси\n«Ҳаёт» ҳайвонлар бошпанаси\nЖамоатчилик ташкилотлари ва ижтимоий лойиҳалар.Хайрия фондлари\nEZGU AMAL АМАЛ\nАхборот технологиялари ва ечимлар\nКлиникалар, тиббий хизматлар\nЛогистика, такси ва етказиб бериш хизмати\nМода ва гўзаллик индустрияси\nМода ва гўзаллик индустрияси. Парфумерия\nМода ва гўзаллик индустрияси. Заргарлик буюмлари\nМода ва гўзаллик индустрияси.\nПарвариш маҳсулотлари ва косметика\nКўчмас мулк, қурилиш ва қурилиш материаллари\nКўчмас мулк, қурилиш ва қурилиш материаллари.\nКўчмас мулк, қурилиш ва қурилиш материаллари. Электр моллари\nTM KAMILKA PRODUCTS\nПрофессионал консултация хизматлари\nКўнгил очиш, маданият ва спорт\nОАВ, блогерлар, ҳамжамиятлар, инфлюенсерлар, трендсеттерлар\nУй ва офис учун техника\nГигиена, саломатлик учун товарлар, маиший кимё\nГигиена, саломатлик учун товарлар, маиший кимё. Гигиена воситалари\nУй учун товарлар (мебел, интерер)\nУй учун товарлар (мебел, интерер) Мебел\nБолалар учун товарлар ва хизматлар\nТранспорт. Автомобил мойлари\nТуризм ва саёҳат. Санаторийлар\nТуризм ва саёҳат. Дам олиш жойлари\nФармацевтик компаниялар ва препаратлар\nмацевтик компаниялар ва препаратлар.\nФитнес хизматлари, соғлом овқатланиш\nФитнес хизматлари, соғлом овқатланиш. Спорт овқатланиши\nДекоратив ландшафт хизматлари\nСўнгра бошловчилар Ўзбекистон Маркетинг Уюшмасининг ҳамкорлари ва экспертлари танлови бўйича мукофот совриндорларини саҳнага таклиф қилишди.\nTESTO BY #ЗАМИРА\nASTRUM IT AKADEMIYA\nКўчмас мулк, қурилиш ва қурилиш материаллари. Қурилиш моллари\nKAMILKA PRODUCTS TB\nЧакана савдо. Маиший техника дўконлари\nHYUNDAI AUTO ASIA / HYUNDAI\nТранспорт. Автомобил мойиари\nТуризм ва саёҳат. Сайёҳлик компаниялари\n«TOSHKENT MINERAL SUVLARI» SANATORIY\nФармацевтик компаниялар ва препаратлар.\nЁруғлик жиҳозлари ва тадбирларни техник жиҳозлаш соҳасидаги хизматлар\nУюшма ҳамкорлари ва экспертлари танловига кўра учта махсус мукофот топширилди.\nЎзбекистонда маркетингни ривожлантиришга қўшган ҳиссаси учун\n«2021 Йил бренди» V мукофоти ташкилотчилари:\nЎзбекистон маркетинг Уюшмаси.\nҲамкорлик асосида тайёрланган материал


Жозе Моуриньо кашф этган футболчилар! Улар кимлар?\n3 май, 2020, 18:13\nТеглар:Жозе Моуриньо | Альваро Мората | Денис Черишев\n"Бошқача мураббий"нинг қўли остида порлаган истеъдод эгалари ҳақида.\nОчиғини айтиш керак, Жозе Моуриньони ёқтирадиганлардан кўра уни хушламайдиганлар кўпчиликни ташкил этади. Бунинг сабаблари ҳақида тўхталиш шарт эмас. Аммо ҳар бир инсонда ижобий ва бунинг акси ўлароқ, салбий хусусиятлар учрайди.\nШунчаки, “Бошқача мураббий”да юқорида санаб ўтилган жиҳатнинг иккинчиси кўпроқ шаклланган. Лекин португалиялик мутахассисда ҳам ўзига яраша яхши сифатлар йўқ эмас. Акс ҳолда “Еврофутбол.ру” сайти орқали Моуриньо кашф этган ўйинчилар ҳақида тайёрланган материал ишқибозлар эътиборига ҳавола қилинмаган бўларди.\nЎзига хос рамзий терма жамоа\nҲақиқатан Жозе Моуриньонинг ўзига хос мураккаб шахс эканлиги хусусидаги гап-сўзлар ўринли. У такаббур, худбин ва керак бўлса жуда жанжалкаш. Шунингдек, “Бошқача мураббий” ўйинчиларни сотиб олишни яхши кўришини-ю, лекин аксар ҳолларда уларни унутиб қўйиши кўпчиликнинг ғашига тегиши ҳам бор гап. Лекин сеу Жозе футбол оламига бир қанча ёш иқтидор эгаларининг кириб келишига бевосита сабабчи бўлган. Қуйида мана шундай ижрочилардан иборат ўзига хос рамзий терма жамоа билан танишиб чиқиш фойдадан ҳоли бўлмасди.\n1. Антонио АДАН\nКатта футболда дебютини ўтказган клуб: “Реал” (22 ёшида). Бугунги тўп сураётган жамоаси: “Атлетико” (32 ёшда).\n2011 йилнинг февралида Икер Касильяс “Эспаньол”га қарши кечган ўйинда қизил карточка олганди. Шунда Жозе Моуриньо клубнинг учинчи посбони саналадиган Антонио Аданга ишонч билдирган. Ўз навбатида “Қироллик клуби” тарбияланувчиси билдирилган ишончни оқлайдиган ўйин намойиш этганди. Шу боисдан ҳам учрашувдан кейин Жозе Моуриньо ушбу шогирди ҳақида мана шундай илиқ фикрларни билдирган: “Адан бугун жуда яхши дебют қилди. Очиғи, унга ишонч билдирган чоғимда ижросида мана шундай ўйин кўраман, деб сира ўйламагандим. У икки устун оралиғида ўзини катта тажрибага эга бўлган футболчидек тутди. Аданни бу билан табриклайман”.\nШунинг учун бўлса керак, 14 йил давомида клуб тизимида бўлган бу йигит навбатдаги турда “Леванте”га қарши кечган ўйинда бошланғич таркибда майдонга туширилганди. Бироқ адолат юзасидан шуни айтиш керакки, 22 ёшли йигит кейинчалик ўзидан анча тажрибалироқ бўлган Икер Касильяс ҳамда Ежи Дудекка қарши рақобатда ютқазиб қўйган. Яна шуни қўшимча қилиш жоизки, Антонио Аданнинг фаолиятидаги энг яхши йиллар “Бетис”да ўтиб, у нақд 4 мавсум давомида севильяликлар жамоасининг асосий дарвозабони вазифасини бажарганди. 2018 йил ёзида у “Реал”нинг анг ашаддий рақибларидан бири саналадиган “Атлетико” томонидан юборилган таклифни қабул қилган. “Матрасчилар” жамоасида Адан словениялик ҳамкасби Ян Облакнинг ўринбосари вазифасини бажармоқда.\n2. Яфет ТАНГАНГА\nКатта футболда дебютини ўтказган клуб: “Тоттенхэм” (21 ёшда). Бугунги тўп сураётган жамоаси: “Тоттенхэм” (21 ёшда)\nҲимоя чизиғининг ўнг қанотида тўп суришга мослашган Яфет Танганга португалиялик мутахассис туфайли ўзини дунёдаги энг бахтиёр инсонлардан бири сифатида ҳис қилмоқда. Тўғри, Лондонда туғилган бу йигит “Шпорлар” академиясида тарбияланган ва ўтган йилнинг 24 сентябрида Маурисио Почеттино томонидан Англия Лига Кубоги доирасида “Колчестер Юнайтед” клубига қарши баҳсда профессионал футболдаги дебютини ўтказганди. Лекин Яфет кейинчалик ўйинлар қайдномаларига киритилмагани боис кўп вақтини захира ўриндиғида ўтказишга мажбур бўлди. Аммо “Тоттенхэм” рули Жозе Моуриньога топширилганидан сўнг Танганга АПЛдаги илк ўйинини ўтказиш имкониятига эга чиқди.\nЭътиборлиси, португалиялик мураббий уни яққол пешқадам “Ливерпуль”га қарши кечган беллашувда майдонга туширишдан қўрқмади. Яфет Танганга ўша ўйиндан сўнг шундай баёнот берди: “Жанобдан жуда миннатдорман. У туфайли премьер-лигадаги дебютимни ўтказиш имконига эга бўлдим. “Босс” менга қаерда тўп суришни буюрса, ўша жойда ўйнашга тайёрман”.\n3. Андреас КРИСТЕНСЕН\nКатта футболда дебютини ўтказган клуб: “Челси” (18 ёшида). Бугунги тўп сураётган жамоаси: “Челси” (23 ёшда).\nДаниялик истеъдодли ҳимоячини Жозе Моуриньо АҚШда ташкил этилган турне чоғида синовдан ўтказганди. Шу боис “Аристократлар” устози уни 2014 йил 28 октябрда Англия Лига Кубоги турнири доирасида “Шрусбери Таун” клубига қарши ўтказилган ўйинда бошланғич таркибда майдонга туширишга қарор қилган.\nТўғри, шимоллик футболчига “Челси”нинг асосий таркибидан жой олиш осон кечмаган. Одатда ёш футболчилар аксар ҳолларда ижарада тўп суриш орқали тоблаб олинади. Андреас Кристенсенда ҳам кейинчалик шундай вазият кузатилган. Уни икки маввсумга Мёнхенгладбахнинг “Боруссия” клубига ижара асосида тўп суришга бериб юборгандилар. Немис бундеслигасида анча тажрибасини оширган ҳимоячи “Челси”га қайтганидан сўнг бошланғич таркибда ўйнашга тайёрлигини исботлаб берди. Бугунги кунда Фрэнк Лэмпард қўл остидаги клубда даниялик ижрочи асосий роллардан бирини ўйнаб келмоқда. Лекин кутилмаганда олинган жароҳатлар Кристенсенга гоҳ-гоҳида панд бериб қўйяпти.\n4. Рикарду КОШТА\nКатта футболда дебютини ўтказган клуб: “Порту” (21 ёшида). Бугунги тўп сураётган жамоаси: “Боавишта” (38 ёшда).\nМаълумки, Жозе Моуриньо “Порту”даги муваффақиятлари эвазига жаҳон футбол аҳли тан олган машҳур мураббий мақомига кўтарилганди. Ўша кезларда мутахассис қатор футболчиларга ўзини яхши томондан кўрсатиш имкониятини ҳавола қилган.\nЖумладан, Рикарду Кошта ҳам “Аждарҳолар”нинг бошланғич таркибидан жой олиш учун ҳавола қилинган имкониятдан унумли фойдалана олганди. Шунинг эвазига футболчи 6 йил давомида “Порту”да тўп сурган бўлса, шу вақт оралиғида ички ва халқаро майдонларда катта муваффақиятларга эриша олган. Тўғри, бугунги кунда “қария” Кошта футболдаги охирги йилларини ўзи тарбиялаган “Боавишта”да ўтказмоқда.\n5. Начо ФЕРНАНДЕС\nКатта футболда дебют ўтказган клуб: “Реал” (21 ёшида). Бугунги тўп сураётган жамоаси: “Реал” (30 ёшда).\n10 ёшида “Қироллик клуби” академиясига қабул қилинган Начо Фернандес Жозе Моуриньони жуда яхши кўришини ҳеч кимдан яширмайди. Чунки ҳимоя марказида тўп сурадиган бу футболчи 2011 йил 23 апрелида сеу Жозе туфайли “Реал”даги дебютини ўтказганди. Эътиборлиси, ўша куни “Қаймоқранглилар” “Валенсия” устидан 6:3 ҳисобида зафар қучишган. Начо Фернандес эса 90 дақиқа тўп сурганди. Айтиш жоизки, у кейинчалик асосий таркиб ўйинчиси бўла олишини исботлаш учун анча тер тўкишига мажбур бўлган.\n6. Давиде САНТОН\nКатта футболда дебютини ўтказган клуб: “Интер” (18 ёшида). Бугунги тўп сураётган жамоаси: “Рома” (29 ёшда).\nИталиялик универсал ҳимоячи катта футболдаги фаолияти муваффақиятли чиққанди Моуриньонинг ҳиссаси кўп бўлганини тез-тез таъкидлаб ўтади. Ўзининг эслашича, Жозе уни илк бор “Интер” ўринбосарлари сафидаги учрашувда диққат билан кузатишга киришган. Бунинг натижасида 2009 йил 21 январда Сантон Италия Кубоги доирасида “Рома”га қарши ўтган беллашувда профессионал футболдаги дебютини нишонлаган. “Нерадзуррилар”нинг ғалабаси билан ниҳоясига етган учрашувдан сўнг португалиялик мураббий бу шогирдини аста-секинлик билан бошланғич таркибга жалб этишга тушган.\nЎзингизга яхши маълум, 2009-10 мавсумда “Интер” олтин хет-трикни қайд этиб, “А” серия ғолиблиги ва Италия Кубогидан ташқари Чемпионлар лигасида ҳам зафар қучганди. Ўша унутилмас мавсумда Сантон ҳам асосий фигуралардан қолишмаган даражадаги роллардан бирини ижро этиб берганди. Бунинг қарангки, “Бошқача мураббий” кетганидан сўнг Давиде дастлаб “Чезена”га ижарага бериб юборилган, кейинчалик эса “Ньюкасл”га сотиб юборилганди. Англияда тажрибасини оширган ҳимоячи дастлаб “Интер”га қайтарилган бўлса, уч мавсумдан сўнг “Рома”га пуллаб юборилган.\n7. Скотт МАКТОМИНЕЙ\nКатта футболда дебютини ўтказган клуб: “Манчестер Юнайтед” (21 ёшида). Бугунги тўп сураётган жамоаси: “Манчестер Юнайтед” (23 ёшда).\n“МЮ” академиясида тарбияланган Скотт Мактоминейнинг 16 ёшга қадар ҳужумчи сифатида тўп сурганини кўпчилик билмаса ҳам керак. Аммо Жозе Моуриньо “Қизил иблислар”га устозлик қилиб юрган кезларида ундан яхши марказий ярим ҳимоячи чиқишига ишонч ҳосил қилганди. Кўриб турганингиздек, Моур янглишмаган экан. Эътиборлиси, Скотт то ҳозирга қадар фаолиятида асосий саҳифа очилишига сабабчи бўлган устози билан алоқани сақлаб қолган.\n8. Рубен ЛОФТУС-ЧИК\nКатта футболда дебютини ўтказган клуб: “Челси” (18 ёшида). Бугунги тўп сураётган жамоаси: “Челси” (24 ёшда).\nБолалик чоғидан “Челси” тизимига жалб этилган Рубен ҳам Моуриньо туфайли катта футболдаги дебютини ўтказишга муваффақ бўлган. Эътиборлиси, португалиялик машҳур мутахассис уни Чемпионлар лигаси доирасида “Спортинг”га қарши ўтказилган ўйин охирида майдонга туширишдан чўчимаганди. Айтиш ўринлики, Рубен Лофтус-Чик катта футболдаги илк устозини танқидчилардан зўр бериб ҳимоя қилиб келади.\nЖумладан, у интервьюларидан бирида Моуриньо ҳақида мана шундай илиқ фикрларни билдирганди: “Ким нима деса деяверсин-у, мен учун Жозе Моуриньо энг яхши мураббийдир. Қаерда кўрсам, албатта унинг қўлларини сиқиб қўйишни ўзимга одат қилиб олганман. Ахир жаноб туфайли катта футболдаги илк қадамларимни ташлаганман”.\n9. Хесе РОДРИГЕС\nКатта футболда дебютини ўтказган клуб: “Реал” ( 18 ёшида). Бугунги тўп сураётган жамоаси: “Спортинг” (27 ёшда).\nХесе Родригес “Реал” академиясининг тарбияланувчиси ҳисобланади. 2011 йил ёзида Жозе Моуриньо ёш ярим ҳимоячини мавсумолди турнесига олиб кетганди. Ўша кезларда маҳаллий журналистлар Хесени “Қироллик клуби” академиясидан чиққан энг зўр тарбияланувчи деб ҳисоблаб, уни Криштиану Роналду ва Неймарга таққослашга тушгандилар. Ўз навбатида у сеу Жозенинг ишончини оқлашга зўр бериб киришиб кетганди.\nАҳамиятлиси шундаки, Хесе Ла Лигадаги илк голини “Эль классико” чоғида “Барселона”га қарши сафарда кечган ўйинда урган! Португалиялик мутахассисдан сўнг Зинедин Зидан ҳам анчагача ушбу ярим ҳимоячига ишонч билдирганди. Буни қарангки, эрта келган машҳурлик ва мураббийларнинг ишончи туфайли Хесе кутилмаганда юлдузлик касалига чалиниб қолган. Бунинг натижасида ярим ҳимоячининг катта футболдаги бинойидек кетаётган ишлари салбий томонга юз тутди. Аввалига Хесени 25 миллион евро эвазига ПСЖга сотиб юбордилар. Лига 1 гранди сафида ўтган дастлабки ярим йилда испаниялик ижрочи бор-йўғи бир марта майдонга тушди холос. Кейинчалик ярим ҳимоячи ижарага бериб юборилди. “Спортинг”дан жой олгунга қадар Хесе Родригес худди мана шундай шарт асосида “Лас-Пальмас”, “Сток Сити” ва “Бетис”да тўп сурган.\n10. Денис ЧЕРИШЕВ\nКатта футболда дебютини ўтказган клуб: “Реал” (21 ёшида). Бугунги тўп сураётган жамоаси: “Валенсия” (29 ёшда).\n2013-14 мавсумда Денис Черишев “Севилья” таркибида Европа Лигасида зафар қучганди. Бунинг қарангки, 2015-16 мавсумда россиялик ярим ҳимоячи “Реал” таркибида Чемпионлар лигасида ғалаба қозонган. Албатта, ишқибозлар Черишевнинг “Реал”даги дебюти 21 ёшида юз берганини яхши эсласалар керак.\nАнглаб турганингиздек, Денис кейинчалик ижара асосида “Севилья”га кўчиб ўтганда Европа Лигасидаги ғалабани нишонлаганди. Сўнгра у “Қироллик клуби”га қайтарилган ва юқорида эсга олиб ўтилган ЧЛдаги катта муваффақиятни тантана қилган. Бироқ Денисга бошланғич таркибдан жой олиш насиб этмаган. Шу боис уни навбати билан “Вильярреал” ҳамда “Валенсия” клубларига ижарага бериб юборганлар. Кейинчалик эса “Кўршапалаклар” Черишевни бутунлай сотиб олганлар.\n11. Альваро МОРАТА\nКатта футболда дебютини ўтказган клуб: “Реал” (17 ёшида). Бугунги тўп сураётган жамоаси: “Атлетико” (27 ёшда).\n“Моуриньода зўр характер бор, - деганди Альваро Мората “Реал”даги дебютини ўтказганидан кейин. – У клуб академияси тарбияланувчиларига бефарқ эмас. Аксинча, Жозе бундай йигитлар учун жуда қайғуради. У туфайли 17 ёшимда “Реал” билан профессионал шартнома имзоладим ва дебютимни ўтказиш имкониятига эга чиқдим”. Юқоридаги фикрларнинг ўзиёқ Моратанинг Моуриньо ҳақидаги қарашлари қандай эканлигидан далолат беради. Энг асосийси, у “Бошқача мураббий”нинг шарофати билан ҳамма танийдиган ўйинчи даражасига кўтарилган.


Ўзбекистон ташқи ишлар вазирининг ўринбосари ҚТЖ бош директори билан ўзаро ҳамкорликнинг истиқболли йўналишларини муҳокама қилди\nДОҲА, 24 февраль. /«Дунё» АА/. Ўзбекистон ташқи ишлар вазири ўринбосари Фурқат Сидиқов Қатарга амалий ташрифи доирасида бугун Қатар тараққиёт жамғармаси (ҚТЖ) бош директори Халифа бин Жосим ал-Куварий билан учрашди, деб хабар бермоқда «Дунё» АА мухбири.\nҚТЖ 2016 йилда Қатар ташқи ишлар вазирлиги ҳузурида хорижий давлатларнинг ривожланишига кўмаклашиш мақсадида ташкил этилган. Ҳозирги кунда 74 та давлат Жамғарма грантлари ва узоқ муддатли имтиёзли кредитларидан фойдаланмоқда. Уларга жами 1 миллиард АҚШ долларидан кўпроқ маблағ ажратилган. Молиялаштириш таълим, соғлиқни сақлаш ва коммунал инфратузилма каби муҳим соҳаларга йўналтирилган.\nСуҳбатда Қатар томони Ўзбекистонда амалга оширилаётган ижобий ўзгаришларни катта қизиқиш билан кузатаётиб бораётгани ва республика тараққиётига ҳар томонлама ёрдам беришга тайёр экани таъкидланди.\nТомонлар Ўзбекистоннинг замонавий тараққиёти, мамлакатда ҳаётга тадбиқ этилаётган янгиланишлар жараёни, соғлиқни сақлаш ва таълим соҳасидаги ижтимоий лойиҳаларни амалга ошириш, шунингдек, мамлакатимизнинг бой тарихий-маданий ва маънавий меросини асраш соҳасида халқаро ҳамкорликни йўлга қўйиш имкониятларини муҳокама қилди.\nУчрашув якунида дунёдаги эпидемиологик вазият яхшиланиши билан ҚТЖ бош директорининг Ўзбекистонга ташрифини ташкил этиш бўйича келишувга эришилди.\nЎзбекистон транспорт коммуникациялари са...\nЎзбекистоннинг Хитойдаги элчихонаси вакиллари Чунцин шаҳрида «Хитой – Европа» йўналиши бўй...\nБугун Бухоро шаҳрида Саудия Арабистони Подшоҳлиги делегациясининг Ўзбекистон Республикасиг...


С.Абдураҳмонов: Ўзбекистонда жиддий ўзгаришларни кўриб қувондим! (ВИДЕО)\n20 апрел 2021, Тошкент вақти: 13:36\nСолижон Абдураҳмонов: Давр талаби боис озод этилдим!\nЎзбекистонлик журналист Солижон Абдураҳмонов 9 йилу 4 ойлик қамоқ жазосини ўтаб, 4 октябрь куни Қарши шаҳридаги Шайхали қамоқхонасидан озод этилди. 67 ёшли журналист 2008 йилда гиёҳванд моддалари савдоси билан шуғулланганликда айбланиб, 10 йилга қамалган эди.\nҚамоқдан чиқиши ортидан Озодликка берган интервюсида журналист панжара ортида кечган кунлари, ўзининг қамалиши ва озод этилиши ҳақидаги фикр-мулоҳазаларини тилга олди, унинг қамоқдан чиқарилиши учун курашган барча фаолларга миннатдорчилик билдиришини айтди.\nҚуйида журналист билан суҳбатни тингланг:\nС.Абдураҳмонов: Ўзбекистондаги жиддий ўзгаришларни кўриб, қувондим\nСолижон Абдураҳмонов қамоқда 9 йилу 4 ой ўтирди.\nАбдураҳмонов дастлаб Озодлик радиосида, сўнгра Uznews.net мустақил интернет нашри мухбири бўлиб ишлаган. Солижон Абдураҳмонов Қорақалпоғистонда фаолият юритиб келган саноқли мустақил журналистлардан бири эди.\nСолижон Абдураҳмонов Қорақалпоғистондаги оддий инсонлар ҳаёти ҳамда Орол денгизи қуришининг инсоний таъсири ҳақидаги мақолалари билан танилган.\nУ 2008 йил 7 июнида машинасидан гиёҳванд моддалари топилган дея, наркотик моддалар истеъмол қилиш айби билан ҳибсга олинган эди.\nСолижон Абдураҳмонов шу кунгача айбловларни рад қилиб келди ва милициянинг ўзи гиёҳванд моддаларни машинасига ташлаганига ишонишини билдирган.\nТиббий анализлар Абдураҳмонов ҳеч қандай наркотик истеъмол қилмаганини исботлагач, айблов "наркотик моддалар савдоси"га ўзгартирилган ва у 10 йилга қамалган эди.\nСолижон Абдураҳмонов озод этилишидан бир кун аввал жиззахлик ҳуқуқ фаоли Аъзам Фармонов "Жаслиқ" қамоғидан озод бўлди.\nАмерика Қўшма Штатларининг Ўзбекистондаги элчихонаси инсон ҳуқуқлари фаоли Фармонов ва бошқа маҳбусларнинг озод этилишини олқишлади.\n"Бу янгилик Муҳаммад Бекжонов, Мурод Жўраев, Эркин Мусаев, Жамшид Каримов ва бошқа узоқ муддат қамоқда ушланган виждон тутқунлари озодликка чиқарилгани ортидан маълум бўлди. Биз бундай ижобий қадамларни маъқуллаймиз, улар келгусида бошқа маҳбусларнинг озод этилиши ва фуқаролик жамиятига очиқроқ ёндашув учун ишора эканига умид билдирамиз", дейилади АҚШ элчихонаси баёнотида.


Президент Нөкистеги заводлар қурылысы процесси менен танысты » Informaсiyalɩq portal\nӨзбекистан Республикасы Шавкат Мирзиёев 20-21-январь күнлери аймақтағы жумыслар менен танысыў ушын Қарақалпақстанға келген еди. ЎзА ның берген мағлыўматына қарағанда, мәмлекет басшысы сапарының екинши күнинде Нөкис қаласында қурылып атырған полимер өнимлери заводы участкасына барды. Бул заводта жылына 8 мың тонна полиэтилен труба, қаплаў өнимлери ислеп шығарылады. Заманагөй технология менен үскенленген кәрханада жүзден артық жумыс орны жаратылады.\nШавкат Мирзиёев энергия тармағы өнимлери ислеп шығаратуғын завод жойбары менен де танысты. Бул жерде Япония, Швейцария, Италия сыяқлы мәмлекетлерде таярланған технологиялар тийкарында заманагөй трансформаторлар, фотоэлектростанция деталлары, автоматикалық электр есаплағышлар ислеп шығарыў режелестирилген.\nПрезидент заводлардың подрятчиклери ҳәм қурыўшылары менен сәўбетлесип, бул жуўапкершиликли жумыста оларға күш-ғайрат тиледи. Кәрхананы мәмлекет ғәрезсизлигиниң 26 жыллығы байрамына пайдаланыўға тапсырыў керек екенин айтты.\nМәмлекет басшысы реконструкцияланып, пайдаланыўға тапсырылған Нөкис темир жол вокзалын барып көрди. Бул жерде жолаўшылар ушын қосымша қолалықлар жаратыў, хызмет түрлерин көбейтиў ҳәм хызмет көрсетиў мәдениятын еле де асырыў зәрүр екенлигин айтты.\nШавкат Мирзиёев Ибрайим Юсупов атындағы талантлы балалар мектебиниң қурылыс участкасына барды. Мектеп жойбарын жетилистириў, атап айтқанда, имарат алдында майдан қурыў ҳәм бул жерде Өзбекистан ҳәм Қарақалпақстан халық шайыры, Өзбекистан Қәҳарманы Ибрайим Юспуов ҳәйкелин орнатыў бойынша тапсырмалар берди. Мектеп базасында киши баспахана шөлкемлестирип ҳәр түрли әдебиятларды аўдармалап, басып шығарыў кереклигин атап өтти.\nПрезидент Ташкент педиатрия медицина институтының Нөкис филиалында да болды. Бул жерде көп тармақлы балалар клиникасы, ойын майданшасы, мийманхана қурылмақта. Институтта ҳакыйқый илимий орталық жаратыў, шет ел тәжирийбесин үйрениў, халық аралық клиникалар менен бирге ислесиўди раўажландырыў, аналар ҳәм балалар саламатлығын нәтийжели қорғаў бойынша усыныслар берилди.\nМәмлекет басшысы Өзбекистан Президентиниң Қарақалпақстандағы халық қабыллаўханасын барып көрди. Бул жерде пуқараларды қабыллаў, мүрәжатларын көрип шығыў ҳәм сақлаў заманагөй мәлимлеме технологиялары тийкарында қурылған. Ана ҳәм бала ханасы, медицина ханасы ҳәм басқа ханаларда керекли шәраятлар, майыплар ушын бөлек қолайлықлар жаратылған. Ҳәр бир мүрәжатты әдалатлы көрип шығыў ҳәм шешиў, басшылардың мүрәжатлар менен ислесиўин анализлеп барыў бойынша тапсырмалар берди.\nБуннан соң Президент Нөкистеги Ерназар Алакөз көшесин реконструкциялаў жойбары менен танысты. Режеге муўапық, бул орайлық көше кеңейтилип, транспорт ҳәрекети ушын еле де қолайлық жаратылады. Жол бойында көп қабатлы үйлер, саўда ҳәм хожалық хызмет көрсетиў шахабшалары қурылады.\nПрезидент Имам Ийшан Муҳаммед мешитинде нуранийлар менен сәўбетлести. Онда кекселерди қәдирлеў, жаслар тәрбиясы ҳаққында сөз барды.\n22-01-2017, 09:10 |


Qizlaridan voz kechgan ota - Yoshlar.com\nQizlaridan voz kechgan ota\nЮрак остидаги кичик қалб билан бирга худди шундай кичик умид туғилди. Шубҳа секин аста ортга чекинди...\nУчинчиси ҳам қиз туғилганда эрининг фиғони фалакка чиқди. Аввал «аяжониси» бўлган Матлуба, энди «Матлу! Қайси гўрдасан»га айланди. Баъзан ўзи ҳам ҳаётда яшаяптими ёки жаҳаннамдами, фарқига бормас даражага етди. Гўё онаси уни азоб учун туққан эди.\nМана яна бир умид, яна бир тўққиз ойлик интизор кутиш...\nДарвоза таққилади. «Ҳозир», дея эшикка йўналди аёл.\nҚаршисида юзлари кўкариб, моматалоқ бўлган қари киши турарди. «Гадоймикин?» — ўйлади Матлуба. Гадой деса, кийимлари туппа тузук.\n— Уйга киришга изн берасанми?\nАёл аста чекинди. Мансур ҳовлига кирди, атрофга қаради.\n— Қизларинг йўқми? — худди йиллар ўтмагандек сўради Мансур.


Ҳажга бориш қанча бўлди? / Ўзбекистон янгиликлари, энг сўнгги хабарлар\nЖАМИЯТ 0 Шархлар 5257 кўрилди\nДин ишлари бўйича қўмита 2018 йилги Ҳаж мавсуми учун тўланадиган пул миқдорини маълум қилди. Унга кўра, сарф-харажатлари энг юқори даражада кўрсатиладиган барча хизматларни эътиборга олган ҳолда ҳамда Жамоатчилик кенгашининг қарорига асосан ҳаж учун тўлов 38 000 000 сўм этиб белгиланди.\nҚўмита матбуот хизмати хабар беришича, Ҳаж мавсумида ўзбекистонлик зиёратчиларга хизмат кўрсатиш учун соҳа мутахассисларидан иборат 230 нафар малакали ишчи гуруҳи, гуруҳ раҳбарлари, тиббиёт гуруҳи, ошпазлар гуруҳи сафарбар этилади. Мазкур ишчи гуруҳи ҳаж мавсумида зиёратчиларнинг ибодатларини эмин-эркин ва тўла-тўкис амалга оширишларини таъминлайдилар.\nШунингдек, зиёратчиларимизга муқаддас шаҳарларда жойлашган энг замонавий ҳамда барча шароитларга эга бўлган меҳмонхоналар хизмат кўрсатади. Зиёратчилар нафақат меҳмонхоналарда балки, Мино-Муздалифа-Арафот водийларида ҳам уч маҳал иссиқ овқат, 24 соат иссиқ чой ва тиббий хизмат билан таъминланадилар. Шуни таъкидлаш зарурки, бу хизматлар қўпгина бошқа давлатлар зиёратчиларига кўрсатилмайди.\nШунингдек, 2018 йилги Ҳаж мавсуми зиёратчиларини саралашда унинг моддий ва жисмоний жиҳатдан “Ҳаж” сафарига тайёрлиги, аввал Ҳажга бормаганлиги, ислом дини ва Ҳаж ибодати ҳақидаги тушунчалари, маънавияти, маърифати ва одоб-аҳлоқи, маҳалладаги обрў-эътибори, оиласидаги муҳитнинг соғломлиги ва фарзандларининг ижобий тавсифланиши, маҳалладаги ижтимоий-маънавий муҳитни яхшилашга қўшаётган ҳиссаси, йўлдан адашганларни соғлом турмуш тарзига қайтариш, уларнинг ижтимоий мослашувига ёрдам беришига алоҳида эътибор қаратилди.\nЗиёратчиларни турли касалликларга қарши вакцина билан эмлаш ишлари жорий йилнинг 25 апрель кунига қадар давом этиши белгиланди.


«Ватан каби мангу Навоий» – Сурхон тонги\nБош саҳифа / Маданият / «Ватан каби мангу Навоий»\nФеврал 9, 2018\tМаданият Изоҳ қолдириш 721 Кўрилди\nҒазал мулкининг султони Алишер Навоий бу йил 577 ёшда. Бу қутлуғ санани ҳар йили кўтаринки кайфиятда нишонлаймиз. Бироқ, буюк мутафаккирнинг бу йилги таваллуд кунида воҳамизда ҳар йилгидан бошқачароқ, шу-куҳлироқ байрам ташкил этилди.\nДастлаб, Термиз шаҳридаги Алишер Навоий ҳайкали пойига гул қўйиш маросими бўлди. Унда кенг жамоатчилик иштирок этди. Тадбирни вилоят ҳокими ўринбосари Р.Чориев очиб берди. Шундан сўнг, сўзга чиққанлар Навоий даҳоси, унинг юксак ижоди ҳақида фикр билдириб, ғазалларидан намуналар ўқилди.\n— Ота-оналар тўғри йўл кўрсатиш мақсадида ахлоққа оид китобларни ўғил қизларига мажбуран ўқитади, — дейди “Навоий” номидаги давлат стипендиати, Навоийшунос олима Шаҳноза Норқулова. — Эзгулик сари ташланган одимларнинг энг тўғри ва энг яхши натижавийси Алишер Навоий қалбини англашдир. Ёш шоирлар Навоийдан қалам чархлашни ўрганиши мумкин. Файласуфлар шоир асарларини ўқиб, тасаввуфий-фалсафий сирларни кашф этишга уринишади. Оддий одам эса Навоийдан одамийлик сабоқларини олади. Шу боис Навоий асарларини ҳали кўп ўқишимиз, тушунишимиз керак.\nТадбир Ёшлар марказида “Билмак Навоийни зўр маърифат нишони” мавзусида ўтказилган адабий-бадиий кечага уланди. Унда вилоят мусиқали драма театри жамоаси томонидан намойиш этилган саҳна кўриниши, Афғонистон фуқароларини ўқитиш таълим маркази, Термиз давлат университети талабалари, Термиз санъат коллежи ўқувчиларининг адабий-мусиқий чиқишлари иштирокчиларга Навоий ижодидан баҳраманд бўлишдек имкониятни бериб, барчанинг қалбини, юрагини тўлқинлантирди.\nДарвоқе, Навоий асарларини кўп мутолаа қилиш орқали ундаги маънолар уммонининг тубига тушиб борасиз. Қанча чуқур шўнғиса, шунча комилликка шунча яқинлашиб бораверади киши. Инсоннинг ички руҳий ҳолати билан боғлиқ пинҳоний саволлар ойдинлашади. Назаримда, ҳар қандай соҳа вакили Навоий айтмоқчи бўлган фалсафий-ахлоқий, адабий-маърифий фикрларни тушуниб етса, психологларнинг машғулотларига мурожаат қилишга ҳожат қолмайди. Фақат уларни ўқиш, уқиш ва тушуниш даркор. Буюк шоирнинг қарашлари шарқона мажоз билан ўралган ва тафаккур сандиғига жойланган. Улар тўғри йўлни кўрсатиб, бизни чин инсоний руҳда тарбиялайди.\nОлдинги Сув – ҳаёт шарбати\nКейинги Менинг Президентим!\nБаҳорнинг ҳар дами ғанимат


Бир неча фаолият тури билан шуғулланувчи корхонамизда (ягона солиқ тўлови тўловчиси) йил мобайнида ходимлар сони ўзгариб туради, яъни айрим ойларда улар сони 150 кишига етса, баъзида 15 кишини ташкил этиши мумкин. Меъёрий ҳужжатларда ходимлар сони 100 кишигача бўлиши назарда тутилган фаолият турлари мавжуд, бошқа турлар учун 25 киши белгиланган.\nАйтинг-чи, биз ходимларнинг ўртача сонини қандай ҳисоблаймиз ҳамда агар савдо ва умумий овқатланиш соҳасидаги фаолиятларни амалга оширмаган тақдиримизда, кичик корхоналар тоифасига кирамизми-йўқми?\n– Солиқ кодексининг 350-моддасига асосан, ягона солиқ тўловини тўловчилар қуйидагилардир:\n3) оддий ширкат ишларини юритиш зиммасига юклатилган (ишончли шахс) шерик (иштирокчи) – якка тартибдаги тадбиркор.\nЯгона солиқ тўлови қуйидаги микрофирмалар ва кичик корхоналарга татбиқ этилмайди:\n– акциз солиғи тўланадиган маҳсулот ишлаб чиқаришни ва ер қаъридан фойдаланганлик учун солиқ солинадиган фойдали қазилмаларни қазиб олишни амалга оширувчи микрофирмалар ва кичик корхоналарга, бундан махсус печлардан фойдаланган ҳолда энергия тежайдиган замонавий технологиялар асосида пишиқ ғишт ишлаб чиқарувчи микрофирмалар ва кичик корхоналар мустасно;\n– ягона ер солиғи ва қатъий белгиланган солиқ тўлаш назарда тутилган фаолият доирасидаги микрофирмалар ва кичик корхоналарга;\n– маҳсулот тақсимотига оид битимлар иштирокчиси бўлган микрофирмалар ва кичик корхоналарга.\nМикрофирмалар ва кичик корхоналар жумласига ходимларининг сони бўйича қонун ҳужжатларида белгиланган мезонга мос келадиган юридик шахслар киради. Бунда Солиқ кодексига мувофиқ:\nходимларнинг сони ҳисобот йили учун ходимларнинг ўртача йиллик сонидан келиб чиққан ҳолда аниқланади;\nходимларнинг ўртача йиллик сонини аниқлашда ўриндошлик, пудрат шартномалари ва бошқа фуқаролик-ҳуқуқий тусдаги шартномалар бўйича ишга қабул қилинган ходимларнинг, шунингдек унитар (шуъба) корхоналарда, ваколатхоналар ва филиалларда ишлаётганларнинг сони ҳам ҳисобга олинади;\nШунга эътибор бериш керакки:\nўзи ишлаб чиқарган маҳсулот бўлган товарларни реализация қилиш, шу жумладан уларни мустақил юридик шахс бўлмаган фирма дўконлари орқали реализация қилиш;\nвоситачи, ишончли вакил томонидан воситачилик, топшириқ шартномаси бўйича товарларни реализация қилиш, шу жумладан давлат даромадига ўтказиладиган мол-мулкни реализация қилиш;\nтайёрлов фаолиятини амалга оширувчи корхоналар томонидан товарларни реализация қилиш савдо фаолияти сифатида қаралмайди.\nУмумий овқатланиш соҳасидаги фаолият деганда кулинария, шунингдек бошқа озиқ-овқат маҳсулотини тайёрлаш, реализация қилиш ва уларни истеъмол қилишни ташкил этиш бўйича фаолият тушунилади.\nШуни қайд этиш лозимки, ходимларнинг ўртача йиллик сонини белгилаш учун ходимларнинг йил мобайнидаги ўртача ойлик сонини ҳисобга олиш лозим. Бунда ходимларнинг ўртача ойлик сони ходимларнинг ҳар кунги сони суммасидан келиб чиқиб белгиланади, бунда ўриндошлик, пудрат шартномалари ва фуқаролик-ҳуқуқий тусдаги шартномалар бўйича ишга қабул қилинганлар, шунингдек унитар (шуъба) корхоналар, ваколатхоналар ва филиалларда ишловчилар улар жумласига киритилади, ушбу сумма ойнинг календарь кунларига бўлинади. Дам олиш ёки байрам (ишланмайдиган) кунлардаги ходимлар сони бундан олдинги иш кунидаги ходимларнинг рўйхат сонига тенг деб қабул қилинади.\nСўнгра барча ойлар учун ўртача ойлик сонини қўшиш ва уни 12 га (йилдаги ойлар сонига) бўлиш йўли билан ходимларнинг ўртача йиллик сони белгиланади.\nКейин корхонанинг асосий фаолият тури белгиланади.\nСолиқ кодексининг 22-моддасига асосан юридик шахснинг асосий фаолият тури – ҳисобот даври якунлари бўйича умумий реализация қилиш ҳажмидаги тушум улуши устунлик қиладиган фаолиятидир.\nАсосий фаолият тури ҳам, ходимларнинг ўртача йиллик сони каби, ҳисобот даврининг эмас, балки йилнинг якунлари бўйича белгиланади.


Ҳавайи жаҳаннамга айланиш арафасида(ми)?\n08.05.2018 01:42 0 1587\nАҚШнинг Ҳавайи оролида ҳаракатга келган вулқон уйларни харобага айлантирди, минглаб инсонлар бошпана қидириб юрибди. Ҳавайининг энг улкан оролида портлаган «Килауэа» вулқони аҳолини саросимага солмоқда. Бу ҳақда «Sabah» хабар бермоқда.\nЗилзила туфайли ҳаракатга келган вулқон лавалари ўрмоннинг ўртасидан оқиб ўтувчи дарёни кесиб ўтиб, йўлларни эритиб юбораяпти.\n«Associated Press» агентлиги вулқон туфайли 26 та уй талафот кўргани ҳақида хабар берди.\nШу пайтгача 1700 нафардан зиёд аҳоли хавфсиз жойларга кўчирилди. Уларнинг аксарияти спорт залларига жойлаштирилмоқда.\nХориж 04/05, 17:39\nҲавайида вулқон отилди: лава 38 метрга пуркалмоқда\nЖамият 16/02, 00:30


Меҳнат миграцияси ва тенденциялар - UzAnalytics\nМаълумотларга кўра, 2,5 миллиондан ортиқ ўзбекистонлик меҳнат мигранти сифатида хорижда истиқомат қилади. Уларнинг оилаларига жўнатаётган пул ўтказмалари ҳажми республика вилоятига қараб, умумий аҳоли даромадининг 5 фоиздан 23 фоизгача бўлган қисмини ташкил этади. Бу айрим вилоятларда ўртача статистик оила даромадининг йигирмадан бир қисмини, бошқа вилоятларда эса аҳоли даромадларининг, тахминан, тўртдан ёки бешдан бир қисмидан иборат деганидир.\nЎзбекистонликларнинг аксарият қисми Россияда меҳнат қилаётган бўлса-да, 2018 йилда мамлакатга қарийб 1 миллиард АҚШ долларилик пулни бошқа хорижий юртларда ишлаётган мигрантлар жўнатди. Сўнгги йилларда бошқа мамлакатларга меҳнат миграцияси тобора ошиб бормоқда. Бизнингча, бунга 2014 йилда Россия рублининг кескин қадрсизланиши ва меҳнат мигрантларининг иш ҳақи доллар ҳисобида бир ярим ёки икки баравар камайиб кетгани сабаб бўлди.\nУшбу мақолада сўнгги бир неча йил ичидаги Ўзбекистон фуқаролари меҳнат миграциясининг асосий тенденциялари эътиборингизга ҳавола этилади.\nИш топиш мақсадидаги миграция географияси сўнгги 5 йилда ўзгара бошлади ҳамда АҚШ, Туркия, Исроил, Жанубий Корея, БАА ва Қозоғистонга ишчилар оқими тобора ўсиб бораётгани кузатилмоқда.\nЮқоридаги иллюстрациядан кўриниб турганидек, қарийб 95 фоиз пул ўтказмалари меҳнат миграциясининг “ажойиб еттилик”ка кирувчи мамлакатларидан жўнатилган.\nИш топиш мақсадида Россияга кетаётган ўзбекистонликлар сони йилига 850 минг – 1 миллион киши бўлиб турган пайтда бошқа мамлакатларга кетаётган меҳнат мигрантлари оқими тобора ошиб бормоқда. 2018 йилда Россиядан юборилган пул 2 фоиз камайган бўлса, қолган мамлакатлардан жўнатилган ўтказмалар улуши ортди.\n2018 йилда Қозоғистонга сафари мақсадини “иш” деб кўрсатган ўзбекистонликлар статистикаси бундан мустасно. Давлат статистика қўмитасининг маълумотларига кўра, бундай мигрантлар 3,5 миллион кишини ташкил этади. Аҳолиси 18 миллион киши бўлган Қозоғистон учун бу рақамга “ақл бовар қилмайди”.\nАфтидан, бундай фуқароларнинг аксарияти Қозоғистонга бошқа мақсадда чиққан. У ерга борган меҳнат мигрантларининг ҳақиқий сони бундан анча кам. Қозоғистондан Ўзбекистонга жўнатилган пул ўтказмалари миқдорининг 2017 йилга нисбатан 28 фоиз ошганига қараганда, 2018 йилда Қозоғистонга кетган меҳнат мигрантлари сонини 650 минг – 800 минг нафар деб тахмин қилса бўлади. АҚШ ва Туркияга иш топиш мақсадида кетган ўзбекистонликлар сони ҳам амалда бир оз камроқ бўлиши мумкин. Бироқ 2018 йилда ушбу мамлакатлардан жўнатилган пул ўтказмалари 30 фоизгача ошди.\nЎзбекистоннинг иқтисодий фаол аҳолиси сони кўпайиши баробарида иш қидириб четга чиқаётган фуқаролар сони ҳам ошиб бормоқда. Шуниси қизиқки, бу рақамларнинг ўзаро нисбати 10 − 11 фоиз атрофида деярли ўзгармас бўлиб турибди. Бошқача айтганда, Ўзбекистоннинг ҳар ўнинчи иқтисодий фаол фуқароси ҳар йили иш топиш мақсадида хорижга чиқади. Шу ўринда 2018 йил статистикасида келтирилган маълумотлар (4,1 миллион киши) бундан мустасно эканини қайд этиш жоиз.\nБироқ бу хорижда меҳнат қилаётган ўзбекистонлик мигрантларнинг умумий сонини акс эттирмайди. Ушбу рақамга ойдинлик киритиш учун меҳнат миграциясининг “ҳаммабоп” йўналиши бўйича статистикага мурожаат қиламиз. Россия Федерацияси ИИВ ва Марказий банкидан олинган маълумотларга кўра, сўнгги 3 йилда йилига қарийб 4 миллион Ўзбекистон фуқароси ушбу мамлакатда миграция ҳисобига қўйилган. Уларнинг қарийб ярми Россияга “иш” топиш мақсадида борган.\nУшбу рақам Ўзбекистондан Россияга чиқиб кетганлар миқдори билан таққосланганда, мантиқсизлик бордай кўринади. Ўзбекистон Республикаси Статистика давлат қўмитасининг маълум қилишича, 2016 – 2018 йиллар мобайнида ҳар йили 1,18 -‒ 1,3 миллион ўзбекистонлик Россияга чиққан. Россия миграция хизмати ҳисобида турган Ўзбекистон фуқаролари сони бу ердан Россияга борганлар сонидан бир неча бор кўп. Буни қандай тушуниш керак?\nНазаримизда, бундай тафовутнинг иккита сабаби бор. Биринчидан, Ўзбекистон фуқаролари йил мобайнида икки ёки уч маротаба, масалан, ҳар сафар 3 ойдан ҳисобга қўйилган бўлиши мумкин. Иккинчидан, кўплаб ўзбекистонликлар Россияга узоқ муддатга – бир неча йилга боради. Улар ўз ватанига қайтмаган ҳолда регистрацияни узайтиради ёки қайта миграция ҳисобига қўйилади.\nРоссиядаги Ўзбекистон фуқаролари сони тобора ортиб бормоқда. Буни миграция ҳисобининг ижобий сальдоси ҳам тасдиқлайди – ҳисобга қўйилган ва ҳисобдан чиқарилган Ўзбекистон фуқаролари сони ўртасидаги фарқ йилига қарийб 1,3 миллион кишини ташкил этади.\nРоссиядан Ўзбекистонга пул ўтказмалари динамикаси алоҳида эътиборга лойиқ. Ушбу ўтказмаларнинг умумий миқдори Россия фуқаролари ва норезидентлар – Ўзбекистон фуқаролари жўнатган маблағлардан иборат. Пулнинг аксарият қисмини Ўзбекистон фуқаролари (норезидентлар) жўнатгани юқоридаги графикдан ҳам кўриниб турибди. Ўтган 10 йиллик динамиканинг кўрсатишича, 2009 йилдан 2013 йилгача пул ўтказмалари миқдори барқарор ўсиб, йилига 6,69 миллиард АҚШ долларини ташкил этди. Лекин ундан кейинги 3 йил ичида бу кўрсаткич 2,74 миллиард долларгача камайди. Бунга Россияда юз берган иқтисодий инқироз ва 2014 йилда рублнинг кескин қадрсизланиши сабаб бўлди. 2016 йилдан бошлаб 2018 йил охиригача Россиядан Ўзбекистонга юборилган пул ўтказмалари миқдори атиги 4 миллиард долларга етди.\nЎзбекистон Республикаси Бандлик ва меҳнат муносабатлари вазири Шерзод Қудбиев жорий йил январида “Бизнес лабораторияси” лойиҳасига берган интервьюсида мамлакат меҳнат мигрантларининг умумий сони тўғрисида ўз қарашларини билдирди. Вазирнинг фикрича, қарийб 2,6 миллион Ўзбекистон фуқароси хорижда меҳнат қилмоқда. Уларнинг 80 – 85 фоизи Россияда экан. Иқтисодий фаол аҳоли сони 14,6 млн киши экани ҳисобга олинса, бу ишга лаёқатли ҳар бешинчи ўзбекистонлик меҳнат мигранти, ҳар еттинчи иқтисодий фаол фуқаро Россияда ишлаяпти, деганидир.\nДеҳқон хўжаликлари учун ерни умрбод эгалик қилиш ҳуқуқи билан ажратиш тартиби бекор қилинадими? Янги лойиҳа таҳлили ва экспертлар фикри\nМарказий Осиё ва ҳали-ҳануз амалга ошмаган интеграция\nПандемиянинг Европа ва Марказий Осиё иқтисодиётига таъсири: Жаҳон банки прогнозидаги истиқболлар ва рисклар\nМеҳнат муносабатларида гендер нотенглиги: Сўровнома натижалари ва хулосалар\nМарказий Осиёнинг Орол денгизи ҳавзасидаги сув муаммолари: ўтмишга назар


Халқ билан мулоқот учун янги лавозим яратилди - BBC O'zbek\nХалқ билан мулоқот учун янги лавозим яратилди\nImage caption Қабулхоналар очилишидан мақсад оддий халқ ва мансабдор шахслар ўртасида бевосита мулоқотни рағбатлантиришдир\nЎзбекистон президенти қарорига биноан, халқ қабулхоналари фаолиятини назорат қилиш ва ўзаро мувофиқлаштириш бўйича давлат маслаҳатчиси лавозими ташкил этилди.\nПрезидент Шавкат Мирзиёев бу янги лавозимга Фавқулодда вазиятлар вазири Турсинхан Худайбергеновни лойиқ деб топди.\n"Худайбергенов Турсинхан Айдарович Ўзбекистон Фавқулодда вазиятлар вазири вазифасидан озод этилиб, жисмоний ва юридик шахслар мурожатларини назорат қилиш ва ўзаро мувофиқлаштириш бўйича Ўзбекистон Президентининг Давлат маслаҳатчиси лавозимига тайинлансин", - дейилади президент қарорида.\nАммо, Худайбергенов халқ билан мулоқот қилиш бобида қанчалар бой тажрибага эга экани ноаниқ.\nХудайбергенов олти йилдан бери Фавқулодда вазиятлар вазири лавозимида ишлаб келаётган эди.\nЎзбекистондаги нашрларга кўра, у бундан олдин Фарғона вилояти ИИБ бошлиғи вазифасида ишлаган. У ҳуқуқни сақлаш органлари фаолиятини назорат қилиш бўйича Ўзбекистон президентининг давлат маслаҳатчиси лавозимида ҳам ишлагани айтилади.\nМирзиёев ўтган ҳафта Ўзбекистоннинг барча вилоятларида президент қабулхоналари очиш ҳақида қарор имзолаган.\nҚабулхоналар очилишидан мақсад оддий халқ ва мансабдор шахслар ўртасида бевосита мулоқотни рағбатлантиришдир.\nМирзиёев президентлик сайловидан аввал виртуал қабулхона ташаббуси билан чиққанди. Унга қилинган 200 мингдан ортиқ мурожаатлар орасида асосан маиший ва маҳаллий тусдаги баъзи муаммолар ҳал қилингани хабар қилинди.\nБироқ, халқ учун аҳамиятли бўлган миллий валюта конвертацияси, мажбурий пахта терими, ишсизлик, маошлар, энергия тақчиллиги ва инсон ҳуқуқлари каби масалалар ҳозирча нишонга олингани йўқ.


АНДИЖОН – “Водийга газ берилгани ҳақда ҳисобот берилди, қани ўша газ?!”\n23 январ 2019, Тошкент вақти: 18:43\nАСАКА. “Андижон вилояти Асака шаҳри Беруний МФЙ Румий кўчасидан мурожаат қилмоқдамиз. Шаҳар марказида жойлашган кўчамиз расмий ҳужжатларда “газлаштирилган ҳудуд” ҳисобланади. Лекин амалда бизга бир неча йилдан буён табиий газ берилмайди. Маҳалла аҳли бир неча бор туман газ идораси бошлиғига мурожаат қилдик ва у ҳар гал ваъда беради. Қуруқ ваъдалардан зериккан маҳалла аҳли президент виртуал қабулхонасига қадар мурожаат қилдик. Шундан кейин туман газ идораси ходимлари кўчамизга табиий газни бериб, газ келганини суратга олиб, далолатнома тузишди, юқори идораларга “муаммо ҳал этилди” деган мазмунда жавоб беришди. Аммо бир кун ўтмай газ яна ғойиб бўлди. Бу ҳақда Интернет сайтларда танқидий мақолалар ҳам чиқди. Аммо фойдаси бўлмади.\nЯқинда “Ўзтрансгаз” АЖ раиси Андижон Фарғона ва Наманган вилоятлари аҳолиси 2019 йилни иссиқ хонадонларда кутиб олади деб ҳисобот берди. Биз бу янгиликни эшитиб хурсанд бўлган эдик, аммо эрта қувонган эканмиз. Мана, бугун 5 январь. Аммо кўчамизда ҳали-ҳануз табиий газ йўқ. Миллионлаб одамларни алдаб, умидвор қилишдан мақсад нима?!”\n(Бу хабар Озодликка 7 январь куни келган.)


Oldingi maqola 204,2 МИЛЛИАРД СЎМ КИМЛАР ИХТИЁРИДА ҚОЛАДИ?\nKeyingi maqola "БУ - ОТА-БОБОЛАРИНГ ЙЎЛИ ЭМАС..."\nМаълумки, Мажбурий ижро бюросига энергия ресурслари етказиб берилиши ва истеъмолини ҳисобга олишнинг тўлиқлиги, ҳаққонийлиги, ҳисоб-китобларнинг ўз вақтида амалга оширилиши юзасидан текширишлар ўтказиш, шунингдек, суд ҳужжатларининг сўзсиз ижросини таъминлаш ваколати берилган. Ҳеч кимга сир эмас, ўтган давр ичида тўлов интизоми анча яхшиланиб, электр ва газ тақсимлаш тармоқларига ноқонуний уланиш ҳамда талон-торож қилиш билан боғлиқ ҳолатлар камайди. Айни пайтда нореал қарздорликлар ҳам бартараф этилди.\nЎз-ўзидан аёнки, мазкур жараёнда ижрочилар муҳим ўрин тутади. Агар истеъмолчининг барча хатти-ҳаракати қонунга мос бўлса, ижрочининг ҳуда-беҳуда безовта қилишга ҳаққи йўқ. Бироқ иш ижрога қаратилдими, қонунга итоат этиш шарт. Қуйида шу ҳақда сўз боради.\nИЖРОЧИНИНГ ЙЎЛИГА НЕГА ОЛОВ ЁҚИЛДИ?\nХалқимизда “ҳисобли дўст айрилмас”, деган гап бор. Буни электр ва газ истеъмолига нисбатан ҳам қўлласа бўлади. Ресурс етказиб берилаяптими, демак, унинг ҳақини тўлаб қўйишни ҳам унутмаслик керак. Бироқ қўлдаги ҳамма бармоқ тенг бўлмаганидек, “истеъмолда – кирар жони, берарда – чиқар жони” бўлганлар ҳам ҳаётда учраб туради. Бундай ҳолатни қарздорлиги бир неча миллион сўмни ташкил этгани ҳолда қарзини узишни хаёлига ҳам келтирмайдиган, қонуний тартибда ундиришга келганда эса зўр бериб қаршилик қилишга уринадиган кишилар мисолида кўриш мумкин.\nНишон тумани Наврўз қишлоғида яшовчи Баҳриддин Ражабовнинг (барча исм-фамилиялар ўзгартирилган) истеъмол қилган электр энергиясидан 1 миллион 538 минг сўм қарздорлиги бўлиб, шу билан бирга, вилоят иқтисодий судининг ижро ҳужжатига асосан “Агробанк” АТБ Нишон тумани филиали фойдасига ҳам 18 миллион 116 минг сўм тўлаши керак эди. Шунга асосан Мажбурий ижро бюроси Нишон тумани бўлими давлат ижрочиси Ҳ.Ҳамдамов суд ҳужжатлари ижросини таъминлаш мақсадида туман ИИБ ходимлари билан биргаликда унинг яшаш хонадонига боради.\nБироқ унинг қайнона-қайнотаси, кўпни кўрган, оқ-қорани фарқлай биладиган ёшга етган 70 яшар Бекмурод Янгиев ва Зулайҳо Муродова қарздор куёвини инсофга чақириб, уни тўлашга ундаш ўрнига давлат ижрочисини ҳақорат қилишади ва ижро ҳаракатларини амалга оширишга фаол қаршилик кўрсатишади. Шу билан бирга, мол-мулкни олиш учун жалб этилган автомашиналарни ижро ҳудудига ўтказмаслик мақсадида йўлга олов ёқиб юборишади.\nЖиноят ишлари бўйича Нишон тумани судининг очиқ суд мажлисида мазкур ҳолат кўриб чиқилди. Иш бўйича етказилган зарар ва ашёвий далиллар ўрганилиб, судланувчи Б.Янгиевга нисбатан Ўзбекистон Республикаси Жиноят кодексининг 140-моддаси (ҳақорат қилиш) 3-қисмининг “а” банди, 232-модда (суд ҳужжатини ижро этмаслик) 1-қисми билан озодликни чеклаш жазоси тайинланди.\nСудланувчи З.Муродова эса судда ўз қилмишига қисман иқрор ва пушаймонлик билдиргани, 67 ёшдан ошгани, яшаш жойидан ижобий тавсифлангани ва жабрланувчи томонидан кечирилиб, унга нисбатан енгиллик бериш сўралгани муносабати билан Жиноят кодекси 70-моддасига асосан жазодан озод қилинди.\nЁРДАМ БЕРИШ ЎРНИГА КУЧ ИШЛАТИШНИ АФЗАЛ КЎРДИ\nБугунги ҳаётимизни электр энергияси ва табиий газсиз тасаввур қилиб бўлмайди. Шу боис, мамлакатимизда электр энергияси ва табиий газ ишлаб чиқариш ҳажмини ошириш, соҳада мавжуд муаммоларни бартараф этиш, аҳоли ва иқтисодиёт тармоқларининг эҳтиёжларини тўла қондиришга комплекс ёндашилаётгани кўпчиликка маълум.\nЎзбекистон Республикаси Президентининг “Электр энергияси ва табиий газ етказиб бериш ҳамда истеъмол қилиш соҳасида тўлов интизомини янада мустаҳкамлаш, шунингдек, ижро иши юритиш тизимини тубдан такомиллаштириш чора-тадбирлари тўғрисида”ги фармони ижросини тўлақонли таъминлаш мақсадида Мажбурий ижро бюроси вилоят бошқармаси ва туман (шаҳар) бўлимлари томонидан жойларда турар ва нотурар жой фондини тўлиқ инвентаризациядан ўтказиш ишлари олиб борилмоқда.\nИстеъмолчиларнинг электр энергияси ва табиий газдан бўлган ҳақиқий қарздорлигини аниқлаш мақсадида ҳар бир маҳалла кесимида ишчи гуруҳлар тузилиб, хатловдан ўтказилаяпти. Ўтган йили 550 минг 599 аҳоли ва улгуржи истеъмолчи хатловдан ўтказилиши натижасида 11 миллиард 471,4 миллион сўмлик нореал қарздорлик аниқланди.\nБугунги кунда олиб борилаётган барча ишлар халқимиз манфаатига қаратилган. Шундай экан, тўлов интизомини мустаҳкамлаш, табиий ресурслардан ноқонуний фойдаланишнинг олдини олиш ва дебитор қарздорликни камайтириш билан боғлиқ муаммоларни бартараф этишда нафақат мутасадди ташкилотлар, балки фуқаролар ҳам масъулдир. Афсуски, буни баъзи кишилар яхши англаб етмаяпти ва ёрдам бериш ўрнига масъул ходимларнинг ишига халақит ҳам беришаяпти.\nХусусан, Мажбурий ижро бюроси Миришкор тумани бўлими давлат ижрочилари К.Норбобоев ва Ҳ.Нормахмедов Миришкор тумани Гулшанбоғ қишлоғида турар ва нотурар жой фондини инвентаризациядан ўтказиш мақсадида Н.Рўзиқуловнинг хонадонига боришади. Фойдасини билмаган фуқаро уларга фаол қаршилик кўрсатади, ижрочиларни уриб, соғлиғига енгил шикаст етказади. Ўз навбатида давлат ижрочиларини ўз вазифасини бажаришдан воз кечишга мажбур қилади.\nМазкур ҳолат юзасидан жиноят ишлари бўйича Миришкор тумани судининг очиқ суд мажлисида судланувчи Н.Рўзиқулов айбига иқрор бўлиб, пушаймонлигини билдирди. Суд ҳукми билан унга нисбатан Ўзбекистон Республикаси Жиноят кодексининг 219-моддаси (ҳокимият вакилига ёки фуқаровий бурчини бажараётган шахсга қаршилик кўрсатиш) 2-қисми билан айбли деб топилиб, 3 йил муддатга озодликни чеклаш жазоси тайинланди.\nБугунги кунда аҳолининг ҳуқуқий онги, ҳуқуқий маданиятини ошириш борасида олиб борилаётган кенг қамровли тарғибот-ташвиқот ишларига қарамасдан, орамизда мана шундай нохуш ҳолатларни билиб-билмай содир этаётган фуқароларимиз ҳам учраётганлиги ачинарли ҳол, албатта. Кўриниб турибдики, қонунга риоя этмаслик, биргина хато юзи қораликка олиб келди.\nҚИНҒИРЛИКНИ ТАЛОНЧИЛИК БИЛАН БАРТАРАФ ЭТМОҚЧИ БЎЛДИ\nҚонунларимизга, норматив-ҳуқуқий ҳужжатлар ижросига бефарқлик ва беписандлик билан қараш Косон тумани Нартибаланд маҳалласида яшовчи Достон Мустафоевга ҳам бегона эмас экан. Агар у қилаётган ишининг оқибатини ўйлаганида, қонунга зид ҳар бир қилмишга жавобгарлик борлиги, натижа бир умрлик тамға бўлиб қолишини англаганида, бошқача йўл тутарди балки.\nМажбурий ижро бюроси Косон тумани бўлими ходимлари томонидан Косон тумани Нартибаланд маҳалласида яшовчи истеъмолчиларнинг электр энергиясидан тўғри фойдаланиши юзасидан текшириш ўтказилганда, Боғишамол кўчаси 49-уйда электр энергиясидан ноқонуний фойдаланиш ҳолати аниқланади. Ходим мазкур ҳолатни ўз телефони орқали видеотасвирга олади. Сўнг бу бўйича далолатнома расмийлаштирмоқчи бўлганида, шу уйда яшовчи Достон Мустафоев ходимни ҳақорат қилиб, қўлини қайиради ва тан жароҳати етказган ҳолда қўл телефонини тортиб олади. Шу боис ходим ўз хизмат вазифасини бажаришдан воз кечишга мажбур бўлади.\nЖиноят ишлари бўйича Косон тумани судининг очиқ суд мажлисида Достон Мустафоев Жиноят кодексининг тегишли моддалари билан айбдор деб топилди. У ўз айбига қисман иқрор бўлиб, жабрланувчидан кечирим сўради ва бундай ҳолат қайта такрорланмаслиги, чин дилдан пушаймонлигини билдирди. Талончилиги ва хизмат вазифасини бажараётган ходимга қаршилиги сабабли унга нисбатан 3 йил муддатга озодликни чеклаш жазоси тайинланди.\nУнутмаслик зарурки, тизимда амалга оширилаётган саъй-ҳаракатлар давомида турли кўринишдаги суиистеъмол ҳолатларининг олдини олиш ва яратилаётган тизимнинг самарали ишлаши учун барча зарурий чоралар кўрилмоқда. Буни барча фуқароларимиз тўғри англашса, тегишли қонун талабларига риоя этишса, мамлакатимиз иқтисодий тараққиётига ҳам муносиб улуш қўшган бўлишарди.\nМажбурий ижро бюроси ички хавфсизликни таъминлаш бошқармаси катта инспектори\nМажбурий ижро бюроси вилоят бошқармаси катта инспектори


“Дунё ўзбеклари Бош муҳаррири Исмат Хушевга Ёзувчилар уюшмаси аъзолари номидан мактуб « Ўзбекистон Халқ Ҳаракати\n“Дунё ўзбеклари Бош муҳаррири Исмат Хушевга Ёзувчилар уюшмаси аъзолари номидан мактуб\n17 October 2013 - 12:36\nСуратда: Ўзбекистон ёзувчилар уюшмаси раиси Муҳаммад Али (чапда) ва сенатор Иқбол Мирзо ( ўнгда)\nБугун ўзбек адабиётининг деярли барча вакиллари ва ҳукумат аҳли «Дунё ўзбеклари»ни ўқиб бораётганини ҳисобга олиб айнан Сизга мурожаат этишга аҳд қилдик.\nСодир бўлиб улгирмаган нохуш бир янгилик бор.\nБиласиз, яқинда Ўзбекистон ёзувчилар уюшмасига Муҳаммад Али раис бўлиб келди.\nЁзувчилар уюшмасига раисни аслида ёзувчилар сайлаши керак.\nЮқоридан сайлангани учун ҳам улар ҳеч нарсадан қўрқмай, ўзбошимчалик билан иш юритишади. Оқибатда ноҳақлик ва зулм авж олади…\nҲозир Муҳаммад Али ва шоир Иқбол Мирзо ўзларининг шогирдлари ёрдамида “Шарқ Юлдузи” журнали редактори Мақсад – У. Ҳамдамни ишдан олиш. Улуғбек аканинг билими ва ғайрати туфайли журнал анча жонланган эди.\nУлуғбек Ҳамдам журнал саҳифасида янгича шаклда ёзаётган Назар Эшонқул, Раҳимжон Раҳмат, Исажон Султон каби ноширларнинг асарларини эълон қилган эди.\nМуҳаммад Алининг айтишича, журналда худди об-ҳаво хабари каби мазмуни тушунарли асарлар эълон қилиниши керак экан.\nМодернистик деб аталаётган асарларга йўл йўқ эмиш.\nУлуғбек Ҳамдам «Шарқ юлдузи» журналида ” Янги авлод овози” деган мазмунда кўплаб адабиёт мутахассисларининг фикрларини эълон қилган эди.\nШу суҳбатларда мустақиллик шароитида рамзларга асосланган янги адабиёт пайдо бўляпти дейилган эди.\nШу гап кекса ёзувчиларга ёқмабди.\nКекса ёзувчилар назарида мустақиллик даврида ўзбек адабиётида ҳеч қандай ўзгариш бўлмабди.\nБу гап билан улар сиёсий хато қилишаётганини сезишгани йўқ.\nУлуғбек Ҳамдамни ишдан олишга уриниш фақат Муҳаммад Али ва сенатор Иқбол Мирзонинг ташаббуси билан бўляпти. Улар жиддийроқ компрамат топиб, юқорига тақдим этишлари керак.\nУлуғбек Ҳамдам редактор ўлароқ битта “хато”га йўл қўйди. Яъни у табиатан ҳалол, олижаноб ва соф адабиётни қадрлагани учун амалдор, ҳукуматга яқинлиги учун керилиб юрадиган ёзувчиларга ялтоқланмади, ҳақиқий адабиёт ривожи учун тер тўкди.\nМустақиллик шароитида пайдо бўлган жиддий адабиёт намуналарига эътибор қаратди.\nИсмат ака, биз Сизни жасоратли ва иймон эътиқодли, энг муҳими – Президентга садоқатли журналист сифатида биламиз ва ҳурмат қиламиз.\nКаттакон бир мамлакатда, бугун, Сиздан бошқа мурожаат қиладиган одам топмадик. Бугун ўзбек ёзувчилари шу даражада ёлғиз ва ночор…\nКатта авлод ёзувчилари адабиётимизда истиқлол даврида янги йуналишлар пайдо бўлганлигини қуриқ исбот ва далилсиз инкор этишяпти.\nЎзбекнинг энг зўр ёзувчиси ҳалиям биз деган иддаони намойиш қилишяпти. Лекин уларнинг бирортаси ҳам мустақиллик даврида эътиборли асар ёзмаган, аниқроғи ёзолмаган…\nКекса авлод Улуғбек Ҳамдамни ишдан олиб янгича ёзаётган ёзувчиларни «Шарқ Юлдузи” журналидан узоқлаштиришни мақсад қилиб олган.\nУларнинг айтишича, модернизмнинг ўзбек адабиётига кириб келиши номаъқул эмиш.\n” Ўзимизнинг ўзбекизм, истиқлол реализми деган методимиз бор” деб ўта кулгули ва абсурд гапларни гапиришяпти.\nХуллас, кекса авлод ёзувчилари адабиётимизда пайдо бўлаётган янги бадиий тафаккурга қарши маъмурий йўл билан курашмоқчи бўляпти.\nБир гапни эслатиб ўтиш лозимки, 1994 йилларда президент Ислом Каримов битта интервюсида ёшларни Нитше, Фрейд каби Европа модернизмининг ғоявий асосчиларининг китобларини ўқишга даъват қилган эди.\nБугунги ёзувчилар уюшмасининг янги раиси эса бунинг тескарисини қиляпти. У ё Ислом Каримовнинг бу гапини эшитмаган ё эшитган бўлса ҳам, атай ўзини эшитмаганликка оляпти…\nИсмат ака, Сиз ўз хотираларингизда Абдулла Ориповнинг Москвада инфаркт бўлиб қолган даврини ёзаркансиз, Муҳаммад Али ҳақида ҳам яхши гапларни айтгансиз.\nБиз ҳам уни ҳурмат қилардик, унга ишонардик. Лекин амалга чиққанидан кейин одам ўзгараркан…\nҲали совет идеологияси ҳукмрон бўлган СССР даврида Муҳаммад Солиҳ бошлиқ бир гуруҳ ижодкор ёшлар Раъно Абдуллаева ҳақида Политбюрога хат ёзишганини биласиз.\nЎшанда улар қўрқмай хатга имзо қўйишган эди. Ҳолбуки, Совет даврининг репрессив машинаси нақадар даҳшатли эканинини уларнинг ҳар бири яхши билган.\nАжабки, бугунги мустақиллик даврида биз Сизга ёзаётган ушбу оддий бир хатга ҳам имзо қўйишга қўрқамиз…\nСабабини ўзингиз яхши биласиз ва биз – ҳимоясиз ижодкорларни тўғри тушунасиз деган умиддамиз.\nҲурмат билан, бир гуруҳ ёзувчилари номидан: “Насимий, Машраб ва Муқимий”…\n15 октябрь, 2013 йил, Тошкент.\nСуратда: Ўзбекистон Олий Мажлиси Сенати аъзоси, шоир Иқбол Мирзо (ўнгдан биринчи) ”Марғилон мушоираси”да…


Саудия Арабистони махсус кучлари террорчиликда гумон қилинганларни қўлга олиш бўйича амалиёт ўтказди\n21:52 / 05.05.2016\nСаудия Арабистони махсус кучлари ИШИД ташкилотига аъзолиги гумон қилинган шахсларни қўлга олиш бўйича амалиётларни давом эттирмоқда. Бугун Макка шаҳридан шарқдаги Нааман водийсида 4 нафар гумондорни қўлга олиш бўйича махсус амалиёт ўтказилган. Бу ҳақда миллий хавфсизлик кучларидаги манбасига асосланган ҳолда "Сабак" газетаси хабар тарқатган.\nМанбанинг маълумотига кўра, амалиёт 5 май куни эрталаб бошланган ва унда авиация кучлари ҳам иштирок этган. Гумонланувчилар шаҳар йўли ёқасидаги 2 қаватли бинога яширинишган. Улардан 3 нафари амалиёт чоғида ўлдирилган.\nЖорий ҳафтада араб нашрларида Сурия ва Ироқ ҳудудидаги ИШИД сафида Саудия Арабистони фуқаролари бўлган 3 мингдан ортиқ киши жанга қилаётгани ҳақида хабарлар тарқалганди.\nСаудия Арабистони террорчилик


«Синган одам» ростдан «синганми» ё «синдирилганми»? | Azon.uz - Ахборот-таҳлилий портал\n«Синган одам» ростдан «синганми» ё «синдирилганми»?\n2461 12:00 28.11.2019\nТелефон жиринглади. Кўтардим. Бегона аёл товуши:\n- Қийналиб кетдик. Ижарада турамиз. Эрим касал, пулимиз оз, уч-тўрт кунлаб овқат емайман... – Унинг пиқиллаб йиғлаётганлиги сезиларди.\n- Тўхтанг, сизни танимадим. Рақамимни ким берди, - деб сўрадим.\nХотирамни титкилаб ярим йилча аввал касбилик собиқ маҳкумга моддий ёрдам уюштирганимизни хотирладим.\n- Сизга фалончи ака бердими рақамимни?\n- Уйингиз йўқми?\n- Ҳокимият уй берган, фақат унда яшаб бўлмайди, вайрон, эшик-деразасиям йўқ. Ижарада турамиз, “чиқиб кетинглар” дейди..\n- Агар айтганларингиз рост бўлса, унда уйингизнинг расмини юборинг. Телеграм борми? Эрингизнинг касаллиги ҳақида справкалар ҳам бўлсин. Маҳалла қўмитасининг сиз ҳақингизда бирор ҳужжати бўлса уни ҳам юборинг. Кейин ўйлаб кўрамиз, - дедим ишончсизлик билан.\nШундан кейин уйининг расмини юбордию, бошқа алоқага чиқмади. Ишлар билан бўлиб хаёлдан кўтарилди. Аммо уч-тўрт кун ўтгач, бир хаёл бошимга михдек урилди. Бордию, у ўша кишининг аёли бўлса-чи. Яқинда уйланганини эшитгандим.\nКелинг шу ерда касбилик маҳкум ҳақида маълумот берай.\nШу йилнинг бошида қамоқдан чиққан. “Надзор” кузатуви остида, яшаш жойига занжирлаб қўйилгандек, чеккароққа чиқолмайди.\n“Комхоз”га, ҳа, ўша кўча-кўйни ободонлаштирувчи сариқ камзуллилар ташкилотига ишга жойлашишга уринган. Бошқа бирор иш беришмайди, иш топиш учун узоқроққа боришига эса йўл йўқ. Қамоқдан чиққанидан бери тузукроқ бирор ичкийим ололгани йўқ.\n159 ва бир қанча моддалар билан айбланиб, 2004 – 2019 йиллар ўнлаб қамоқларда жазо ўтаган. Сил ва простата касалига чалинган. Ёши 40 да. Уйланмай қамалган.\nҚамоқда емаган калтаги, кўрмаган машаққати қолмаган. Зотан ичкарида диний маҳбусларга муносабатни кўпчилигингиз яхши биласиз. Айби – дин илмига қизиқиб, имом Руҳиддин Фахриддиновдан таълим олгани.\nШароити юпун. Оилада ака-укалари мардикор.\nАхир, туманда улардан муҳтожроқ одам бормикан?.. Чақирувлар хотирасидан ўша рақамни топиб қўнғироқ қилдим. Адашмаган эканман. Ўзидан керакли маълумотларни суриштиргач, телефонни эрига беришини сўрадим. Биласизми, у киши ўн беш йил машаққат чеккан инсонга ўхшамаган тетиклик ва самимият билан сўзлашди. Аввалги ёрдамни (3 млн сўмдан сал кўпроқ йиғилган) эсламасам-да, у эслаб ташаккур билдирди ва иккинчи марта ёрдам уюштирилишига қаттиқ хижолат бўлаётганлигини айтиб қаршилик қилди.\n- Соғайиб қолдингизми, ака?\n- Даволандим, сал яхшиман. Ўзингиз биласиз, туберкулёз тузалиши осонмас экан.\n- Простатитни қаратдингизми?\n- Ҳа, уям яхши бўляпти. (Демак, ҳали яхши бўлмади)\n- Ҳокимлик берган уйнинг расмини кўрдим. Узр, яна қандай дардингиз бор эди?\nУ киши бир оз ўйланиб турди-да:\n- Энди, ака, сизга айтсамми-айтмасамми, қўлим қақшаб оғрийди. Кечаси акашак бўлиб қотиб азоб берганидан ухлолмай чиқаман. Хотиним ёғ суркаб силайди, сал оғриқ камаяди. Уёқда юрганимизда совуққа олдирганимдан.\nУнинг товуш оҳангида турмуш қийинчилигидан нолиш, шикоят оҳанги йўқ, аксинча умидворлик бор эди. Унга шифокорга учраб ташхис қўйиши ва касаллиги ҳақида справка олишни, бу оммага тақдим қилинишини тайинладим. Кейин аёли рақамимни қандай олганига қизиқдим. У яна хижолатомуз сўзлай бошлади:\n- Биласизми, бизга ўхшаб диний айб билан қамалганлар ҳақида “уларга чет элдан пул келиб туради” деган гап юради. Менда пул йўқ эди, аммо ҳалигини одамлар йиғиб берган, садақа пули десам, аёлим шубҳаланди. Энди, аёлларнинг одатини ўзингиз биласиз. Охири, мана бу журналистнинг рақами деб ишонтириш учун сизнинг рақамингизни кўрсатдим. Бу нодон телефон қилишини қаёқдан билибман. Ҳадемай Тошкентга бориб устачилик қиламан, яхши бўлиб олай. Пойтахтда яхши тўлайди-да. Худо хоҳласа ишларим ўнгланиб кетса... – Бу инсоннинг оптимизмидан кўнглим ғалати бўлди. Аммо исмини ёзишимдан қаттиқ истиҳола қилаётгани сезилиб турарди.\nБу муҳтож оила аёзли кунларда ижарада кун кўрмоқда. Оила эркагининг боши дарддан чиқмайди. Бироқ умидини йўқотмасдан яхши кунларни кутиб яшамоқда. Аллоҳ таоло Бақара сурасида “Яхшилик қилинглар, Аллоҳ, албатта, яхшилик қилувчиларни севади” деб марҳамат қилади. Азизлар, бир ватандошимизнинг дарди ва ташвишига бефарқ бўлмайлик. Биз касбилик собиқ маҳкумга моддий ёрдам акциясини эълон қиламиз.\nПластик карта рақами: 8600 0423 0722 6307\nКарта Хидирев Маҳмудали номида.\nТелефон рақами 998973127501\nМанзили: Қашқадарё вилояти, Касби тумани, Дўстлик МФЙ.\n752 19:20 19.08.2020\n2673 03:30 12.05.2020\n2033 10:30 20.04.2020\n1333 12:00 20.03.2020


Ғарб аҳлида ҳам умид уйғотган мурожаат « Ўзбекистон Халқ Ҳаракати\n27 December 2017 - 14:44\n– Президент Шавкат Миромонович Мирзиёевнинг нутқидан бир кун олдин хабар топдик. Биз буни онлайн мулоқот тарзида бўлади, деб кутгандик. Аммо биз кутган форматда бўлмаса-да, Президентнинг нутқи танқидийлиги ва қамрови жиҳатидан бизнинг кутишларимиздан ошиб тушди. Ва албатта, давомийлиги билан ҳам.\nМенинг ўзим нутқни Лондон вақти билан эрталаб соат 5.30 дан томоша қилишни бошладим ва нутқ бошланиши билан Би-би-сининг ижтимоий тармоқлардаги саҳифаларида унга ҳавола бердик. Ўн минглаб Би-би-си тингловчилари ва муштарийлари Ўзбекистон Президентининг нутқини жонли эфирда томоша қилишди. Шавкат Мирзиёевнинг танқидий чиқишлари янгилик эмас.\nПрезидент ҳокимиятнинг барча органлари ва бошқарувнинг барча бўғинлари фаолиятини ўз чиқишларида танқидий таҳлил қилиб келаяпти, аммо 22 декабрь кунги Мурожаат аввалгиларидан ҳам танқидийроқ эди. Бу сафар Президент ўзини ҳам аямади. “Бир хиллар айтиши мумкин, сен 13 йил бош вазир бўлиб ўтириб, шуни билмаганмисан, билганман, лекин жуда атроф чатоқ бўлган”, деди Президент нутқ матнидан четга чиқиб.\nШавкат Мирзиёевнинг танқидчилари 13 йил давомида ҳукуматга раҳбарлик қилгани ва мамлакатдаги аянчли аҳволга биринчи навбатда унинг ўзи масъул эканини айтиб келишади ва бу ўринли танқид. Президент охирги чиқишида ана шу танқидларга жавоб берди. Яъни якка шахс томонидан бошқарилган ҳокимият вертикалида нафақат парламент, жамоатчилик ёки сайловчи, ҳатто давлатнинг иккинчи рақамли одами бўлган бош вазир ҳам ўз сўзига эга эмасди. Шавкат Мирзиёев мамлакат ичкариси ва ташқарисидаги жамоатчиликка “мен ана шу бошқарув услубини ўзгартираман”, деган муждани беряпти.\nПрезидентнинг ўзи ҳам бунга изоҳ бергандек бўлди. Мамлакатда “тийиб туриш ва мувозанат” тизими ишдан чиққанлигини айтди. Бу Мурожаатнинг энг муҳим жиҳатларидан бири эди. Ҳокимиятнинг бир идора қўлида жамлангани ва ортиқ бунга йўл қўйиб бўлмаслигини таъкидлади. Таъкидлабгина қолмай, ўтирганларга “буни ёдда тутинглар”, дея уқтирди. Президент биринчи марта Миллий хавфсизлик хизматини танқид қилди. Ҳозиргача бу идора танқидлардан четда қолиб келаётганди.\nТанқид МХХнинг туман, шаҳар ва вилоят бошқармаларига қаратилди, аммо умумият-ла, МХХ ислоҳ қилиниши кераклиги айтилди. Бу Шавкат Мирзиёев ҳокимиятга келганидан буён унинг ички сиёсатга доир энг муҳим баёноти эди. Баёнотни аниқ қадамлар таъқиб этадими, ҳозирда шу муҳим. Сўз ва иш бирлиги муҳим. Бу каби танқидлар марҳум Президент бошқарувининг илк йилларида ҳам янграган, аммо амалиётда мутлақ тескариси бўлган эди. Яна бир муҳим жиҳат: Президент амалдорларни, айниқса, собиқ ҳукумат мулозимларининг кўпчилигини коррупция ва бошқа жиноий ҳаракатларда баралла айблаяпти.\nБитта одам, у Президент бўлса ҳам, ҳамма нарсани ўзгартиролмайди. Жамоатчилик фикри, қўллови, айниқса, матбуот ва журналистларнинг фаоллиги муҳим. Матбуот Президентни мақташ бўйича пойгага ўтиб кетмаслиги керак. Президентнинг нутқини танқидий таҳлил қилиши тўғрироқ бўлади, деб ўйлайман. Айримлар Шавкат Мирзиёевнинг нутқини Уинстон Черчиллнинг 1946 йилдаги Фултон нутқига қиёслашди. Мен бу каби муқояса қилишга шошмаган бўлардим. Черчиллнинг нутқи “Фултон нутқи”га айлангунича орадан бир неча ўн йил вақт ўтган, бунгача унинг ўзи “шуҳратпараст” ва “ҳаётдан узилган” раҳбар, дея истеъфога мажбурланган. Фақат вақт Черчиллнинг нутқига баҳо берди. Шунга ўхшаб, Шавкат Мирзиёев Мурожаатига ҳам энг яхши ҳакам вақтдир.\n22 декабрь куни мени Би-би-си Жаҳон хизматининг инглиз тилидаги дастурларидан бирига Шавкат Мирзиёевнинг нутқи ҳақида гапириб бериш учун таклиф қилишди. Бошловчининг биринчи саволи “Ким бу одам, қандай раҳбар?” деган савол бўлди. Би-би-сининг аудиторияси катта ва бу каби савол табиий эди. Мен Шавкат Мирзиёевни ўзим билганимча таърифладим ва у ўзининг ўтмишдошиникидан фарқли бошқарув услубини намойиш этишга уринаётганига урғу бердим. Бу муҳим эди. Чунки ўтмишда Ўзбекистондаги сиёсий бошқарув борасида дунёда жуда ҳам салбий фикр шаклланган.\nБу фикрни ўзгартириш учун Шавкат Мирзиёев ҳали бир эмас, бир нечта “Фултон нутқлари”ни қилиши керак бўлади ва бундан ҳам муҳими, қатъий сиёсий иродани намойиш этиши лозим бўлади. Дунё матбуоти сўнгги чорак асрда Ўзбекистонда ижобий ўзгаришларни кўрмагани боис, Шавкат Мирзиёев қўяётган қадамларни эҳтиёткорлик билан олқишлаяпти. Ғарб журналистлари уларни ҳатто “ғалати ўзгаришлар” деб ҳам таърифлашмоқда. Мана, жаҳон нашрларининг сарлавҳаларидан бир нечтаси: “Ўзбек баҳори келди, аммо ёзгача ҳали кўп бор” (“Экономист”, 14 декабрь, 2017 йил), “Бир пайтлар ёпиқ ва репрессив Ўзбекистон дунёга очилмоқда” (“Нью-Йорк Таймс, 25 октябрь, 2017 йил), “Ўзбекистонга қайтиш: илиқлашув бўладими?” (BBCNews, 22 ноябрь,2017 йил), “Бу Ўзбек баҳорими?” (RFE/RL, 16 июл, 2017 йил). Жаҳон матбуоти ва жамоатчилиги Ўзбекистондаги ўзгаришларни яқиндан кузатмоқда. Ҳозиргача, кўпроқ яхши ният ва яхши баёнотларни кўраяпмиз. Ўзгаришлар бор, аммо ҳали улар муқаррар, орқага қайтмайдиган нуқтага етганича йўқ.\n22 декабрь кунги Мурожаати билан Шавкат Миромонович Мирзиёев мамлакат ичкариси ва ташқарисидаги жамоатчиликни ўзгаришларнинг самимийлигига бир қадар ишонтирди. Аммо ишонқирамаётган, скептик жамоатчилик ичкарида ҳам, ташқарида ҳам бор. Улар аниқ қадамларни кутаяпти.\nМасалан, мамлакат қамоқхоналаридаги сиёсий маҳбусларни озод қилиш, айбсизларни реабилитация қилиш, қийноқларга буткул барҳам бериш, сўз, матбуот ва ифода эркинлигини кафолатлаш, хорижий ва мустақил сайтларга қўйилган тўсиқларни дарҳол олиб ташлаш, сиёсий мухолифатга йўл бериш, дин эркинлигини кенгайтириш, яқин ўтмишда йўл қўйилган хатолар ҳақида баралла гапириш ва уларга сиёсий баҳо бериш. Булар кўп нарса эмас. Инқилоб ҳам эмас. Булар нормал, тараққий қилишни истаган жамиятнинг атрибутлари, холос.\nШавкат Мирзиёев ҳам назаримда муаммо борми, ҳал қилиш керак, деган прагматик бир мантиқдан келиб чиқаяпти. Ортиқча пафосга берилаётгани йўқ. Буларнинг ҳаммаси умид уйғотадиган ишоралардир.


«Тоттенхэм»дан ҳайдалган Моуриньо янги клуб топди\n04.05.2021 21:02 0 1957\nПортугалиялик мутахассис Жозе Моуриньо «Рома»ни бошқаради. Бу ҳақда Италия клуби сайтида хабар берилди.\nПортугалиялик «Рома» билан 2024 йил 30 июнгача шартнома имзолади. Жамоа бош мураббийи сифатида Моуриньо мавсум охирида клубни тарк этадиган Паулу Фонсеканинг ўрнини эгаллайди.\nМоуриньо 19 апрель куни Aнглиянинг «Тоттенхэм» клуби бош мураббийи лавозимидан озод этилганди. Мутахассис 17 ойлик ишдан сўнг клубни тарк этди. Aнглия премьер-лигасининг (АПЛ) сўнгги учта учрашувида жамоа иккита очко тўплади ва Европа Лигасидан ҳам чиқиб кетди.\nПортугалиялик мутахассис «Манчестер Юнайтед», «Челси», «Реал», «Интер» ва «Порту»даги фаолияти билан танилган. У «Челси» бошқарувида энг кўп муваффақият қозонган: Моуриньо жамоани икки марта бошқарган ва улар билан жами саккизта соврин ютиб олган. Шунингдек, португалиялик Чемпионлар Лигаси кубогини икки маротаба қўлга киритган — 2003/2004 йилги мавсумда «Порту» ва 2009/2010 йилги мавсумда «Интер» билан.\nфутбол мураббий Тоттенхэм Рома Жозе Моуриньо\nСпорт 14/07, 22:28\n«Кундедан Ҳоландгача» — «Реал Мадрид»га зарур ТОП-5 футболчи ҳақида\nСпорт 04/07, 14:04\nAмерика Кубоги-2021. Ярим финалчилар маълум бўлди\nЕВРО-2020 02/07, 23:47


18 январ 2021, Тошкент вақти: 22:58\nТелебошловчига айланган собиқ модел навбатдаги шоуга ҳозирланмоқда.\nКристал Каллаҳан бозор-ўчар қилиш, махсус дизайнерлар тиккан кийимларни кийиш ва турли миллатларнинг ширин овқатларини ёқтиради.\nШу боис ҳам у “Ҳафтанинг энг муҳим воқеалари Кристал Каллаҳан билан” номли ҳафталик кўрсатувида, асосан, гўзаллик ва мода мавзуини фолкор мусиқаси ва маданияти билан уйғун тарзда ёритиб боришга интилади.\nУнинг кўрсатувларини томоша қилаётган одамнинг асли канадалик модел яқиндаги икки даҳшатли урушни бошдан кечирган ўлка ҳақида кўрсатув бераётганини англаши жуда қийин.\nАлбатта, Чеченистонда уруш расман тугаган. Аммо минглаб изсиз йўқолганлар, оммавий қабрларга дафн қилинганларнинг яқинлари ҳануз қалбида ўтли алам билан яшамоқда. Бундан ташқари, бу ўлкада ҳануз одамлар ўғирланмоқда. Инсон ҳуқуқларини ҳимоя қилувчилар учун эса Чеченистон дунёдаги энг хавфли ҳудудлигича қолмоқда.\nБироқ Торонтода туғилган модел бу давлатда ўзини мутлақо хавфсиз сезишини айтади. Албатта, у ўзи яшаётган Грозний шаҳрида ҳаёт хавфли бўлиши мумкинлигини тушунади. Аммо, унинг фикрича, бу шаҳар жиноятчилик авж олган Ғарб шаҳарлари, масалан, Чикаго ёхуд Мексикадан кўра хавфсизроқдир.\n- Мен ўзимни мутлақо хавфсиз сезаман. Менимча, бу ерда муаммо кўпроқ одамларнинг ўзлари билан боғлиқ ва уларнинг бу давлатга келишдан қўрқишига сабаб матбуотда салбий ахборотнинг кўплиги билан боғлиқ. Чеченистон ҳақида матбуотда бирорта яхши хабарни кўриш мушкул. Менимча, муаммо шунда, дейди Чеченистонда телебошловчилик қилаётган канадалик модел Кристал.\n2009 йилнинг июн ойидан буён унинг кўрсатуви Чеченистон давлат телевидениеси орқали ҳафтада бир бор эфирга берилиб келади ва ҳар гал кўрсатувда Шимолий Кавказдаги бу республика ҳаётининг ижобий томонлари ёритилади.\n“Хайрли оқшом, мен Кристал Каллаҳан ва эфирда ҳафтанинг муҳим воқеалари”, деган сўзлар билан чеченистонликлар хонадонига кириб борадиган канадалик моделнинг мухлислари ҳам жуда кўп.\nҲар якшанба оқшом, энг томошабоп вақтда 20 дақиқа инглиз тилида бериладиган кўрсатув рус тилидаги субтитр билан тақдим қилинади. Кўрсатувдаги ранг-баранг матолар, гўзал чеҳралар, лаззатли емаклар икки урушдан азоб тортган айрим томошабинлар қалбига ором ҳам беради.\nКўрсатувидан мақсаднинг ҳам айнан шу эканини таъкидлайдиган Кристал эса моделлик ишини телебошловчиликка алмаштиргани, алмаштирганда ҳам Чеченистондай ўлкага келганидан афсус қилмаслигини айтади.\nУ биринчи бор 2007 йилда урушдан азоб чеккан бир гуруҳ чечен ёшлари ҳақида ҳужжатли филм олиш учун бу ўлкага келган эди. Сафари давомида чечен миллатининг ҳаёти, маданияти ва мусиқасига шайдо бўлган Кристал Каллаҳанда шу давлатда қолиб, телевидениеда ишлаш истаги туғилган экан.\nМана ҳозирга келиб у Чеченистоннинг хориждаги нуфузини тикловчи қиёфага айланиб бормоқда. У инглиз тилида ҳозирлаётган кўрсатув Чеченистон чегарасидан ўтиб, яқин ва олис хориж экранларига ҳам кўчмоқда.\nШунинг учун, Чеченистонни фақат уруш ва қирғин ўчоғига айланган ўлка, деган тасаввурлардан тозалаб, ҳаёт тиклана бошлаётган, ёруғ бир диёр, деган тушунчани дунёга ёяётгани учун Кристалдан миннатдор бўлган чеченистонликлар ҳам кўп.\nАйни пайтда мамлакатнинг ички ижтимоий-сиёсий ҳаёти, урушлар тарихи ва раҳбариятининг қилмишларидан бехабар бу қизнинг мамлакат президенти Рамзан Қодиров сиёсатини мақтаётганидан норози бўлаётганлар ҳам кўпчилик.\nКремл томонидан қувватланаётган президент Рамзан Қодировнинг шахси ва сиёсати мақталган материаллар Кристал Каллаҳан фаолиятининг асосий қисмини ташкил қилади.\nКўрсатувларида президент қуриб берган мактаб, иншоот, президент қўллаётган ташкилотлар ҳақида гап борса, унинг интернетдаги веб сайтида Рамзан Қодиров шахсини олқишловчи мақолалар тез-тез чоп этилади.\nЖурналистларнинг бу ҳақда берган саволларига жавобан Каллаҳан Рамзан Қодиров шахсига ҳурмати баландлигини айтади. У Қодиров билан илк бор 2007 йилда бир финжон қаҳва ва музқаймоқ устида кўришганини яхши эслайди.\n- Менинг бу киши ҳақидаги илк тасаввурим, жуда ҳам ишнинг кўзини биладиган одам экан, деган мазмунда эди. У жуда шўх эди, ҳақиқатда қизиқ ҳазиллар қилган эди. Айни пайтда у жуда ақлли ва олийжаноб эди. Бироқ, энг муҳими, у ўз ватани ва миллатидан фахрланар эди. У жуда жозибали эди. Мен умримда бундай одамни учратмаганман. Ўз миллати учун жонини берган, мактаб ва касалхоналарни қайта тиклаган бундай фидойи инсонни кўрганимдан сўнг мен учун бу ўлкада қилаётган меҳнатим, қандай бўлишидан қатъий назар, оғир туюлмайди, дейди канадалик модел Кристал Каллаҳан.\nКристал Рамзан Қодиров номига сўнгги 2009 йил давомида янграган энг кескин танқидларни ҳам “спекуляция, ғийбат ва миш-миш”, деб атади.\nУ Чеченистон давлат телевидениеси билан бир йиллик шартнома имзолаган ва ҳозир катта шижоат билан ишини давом эттирмоқда. Яқинда эса “Чеченистондаги моделнинг кундалиги” номли китобини чоп эттирди. Бундан ташқари, канадалик собиқ модел мусиқа соҳасида ҳам карьера қилмоқчи. Шу кунларда унинг чечен тилида ижро этган қўшиғи маҳаллий теле-радио тармоқларида қўйилмоқда.


Пеп Гвардиола Англияга олиб келиши мумкин бўлган юлдузлар » Ўзбекистон янгиликлари – Zamin.uz\n03-06-2016 | 10:41\nZAMIN.UZ / Спорт / 03 Июн 2016 года1 056\nПеп Гвардиола Англияга олиб келиши мумкин бўлган юлдузлар\n"Манчестер Сити" жамоаси янги бош мураббийи Хосеп Гвардиола ёзги трансфер вақтида таркибни сезиларли даражада кучайтиришга бел боғлаган, деб ёзмоқда "Телеграф" нашри. Гвардиола бир қатор футболчиларни кўз остига олган. Хусусан, Илкай Гюндоган ҳам шаҳарликларга келиб қўшилди. Эндиликда яна бир қатор ўйинчилар ташриф буюришлари мумкин. Қуйида шу чарм тўп усталари борасида сўз юритамиз.Томас МюллерКлуби: "Бавария"Трансфер баҳоси: 60 миллион евроГвардиола ўз шогирдлари қаторида "Бавария"дан Томас Мюллерни ҳам таклиф қилмоқчи. Мюллер трансфери учун шаҳарликлар 60 миллион евро сарфлашга тайёр эканлигини маълум қилган. Бироқ Гвардиола бу мақсадига эриша олмаслиги мумкин. Бунга "Бавария" йўл бермаслиги ҳақиқатга яқин. Чунки мюнхенликлар Томас Мюллерни сотмоқчи эмас. Шунга қарамай, "Манчестер Сити" Томасни сотиб олишни режалаштирмоқда. Иско Клуби: "Реал" МадридТрансфер баҳоси: 45 миллион евроИско "Манчестер Сити"нинг трансфер бозорида харид қилмоқчи бўлган футболчилари рўйхатидан жой олган. Албатта, Гвардиола иқтидорли бўлган чарм тўп устасини ўз жамоасида кўришни истамоқда. Бунинг учун "Реал"нинг розилиги керак. Қолаверса, томонлар ўзаро келиша олишса, Иско "Манчестер Сити"да тўп суришга рози. Ҳар ҳолда шаҳарликлар Иско трансферига катта маблағ ажратган. Шунингдек, унга улкан маош таклиф қилинган. Тиаго АлькантараКлуби: "Бавария"Трансфер баҳоси: 15 миллион евроГвардиоланинг суюкли шогирди сўзсиз Тиаго Алькантара ҳисобланади. Улар ўзаро "Барселона"да ишлаган. Кейинчалик мураббий Баварияга ўтганидан кейин Алькантарани ёнига чақирганди. Орадан ҳеч қанча вақт ўтгани йўқ. "Манчестер Сити"га келгач, Алькантара билан яна бирга ишлаш режаси борлигини маълум қилмоқда. Кўрамиз, бу гал ҳам устоз ва шогирд иши Англияда ҳам давом этадимикан?Даниэль АлвесКлуби: "Барселона"Трансфер баҳоси: 20 миллион евроКаталония клубини тарк этиши кутилаётган Алвес "Манчестер Сити"га кўчиб ўтиши эҳтимоли бор. Унга Гвардиоланинг шахсан ўзи қизиқмоқда ҳамда собиқ шогирдини Англияга таклиф қилмоқда. Алвеснинг "Манчестер Сити"га ўтиши қийиндек туюлмоқда. Чунки "ПСЖ" ҳам бразилиялик ҳимоячини сотиб олишга асосий даъвогарлардан бири ҳисобланади. Шу боисдан трансфернинг амалга ошишида шаҳарликларга қийин бўлиши мумкин.\nЎқишни тавсия қиламиз «Манчестер Сити» Тони Кроосни сотиб олмоқчи\n14:07 / 17-05-2016\nГвардиола «Манчестер Сити»га келса, Мюллерни сотиб олмоқчи\n01:15 / 28-12-2015\n«ПСЖ» Хосеп Гвардиола билан музокара ўтказди\n20:13 / 27-12-2015\n«Манчестер Сити» Неймар учун «Барселона»га 190 миллион евро тўлашга тайёр


Жиззахда онлайн тарзда республика ишбилармон аёллар форуми ўтказилди » Жиззах шаҳар ҳокимлиги расмий ахборот портали\nРасмий ахборот портали » Янгиликлар » Жиззахда онлайн тарзда республика ишбилармон аёллар форуми ўтказилди\nЖиззахда онлайн тарзда республика ишбилармон аёллар форуми ўтказилди\nХалқаро аёллар тадбиркорлиги куни муносабати билан “Тадбиркор аёл” ассоциацияси Жиззах вилоят бўлими ташаббуси, Жиззах шаҳар ҳокимлиги ҳомийлигида "Тадбиркор аёллар" ҳафталиги доирасида онлайн тарзда республика ишбилармон аёллар форуми ўтказилди.\nФорум “Илм марифат ва рақамли иқтисодиётни ривожлантириш йили” давлат дастури ижросини таъминлаш, мамлакатимизда аёллар иқтисодий фаоллигини ошириш, илғор ишбилармон аёллар тажрибасини оммалаштириш мақсадида ташкил этилди.\nТадбирда сўз олган ўзининг шаҳсий бизнесига эга бўлган тажрибали тадбиркор аёллар ўзларининг малакаларини ёшлар билан ўртоқлашди. Бу ўз навбатида иштирокчиларга тадбиркорлик сирлари , лидерлик, омма олдида нутқ сўзлаш , ташаббускорлик хусусиятларини оширишга ёрдам беради.\nТадбирда “Тадбиркорлар қонун ҳимоясида”, “Аёллар тадбиркорлигини қўллаб қувватлаш”, “Тадбиркорлик фаолиятини стратегик қўллаб қувватлаш жараёнида далат идоралари ва ҳусусий бизнес ҳамкорлиги” мавзуларида маърузалар тингланди.\nТадбир сўнггида “Тадбиркор аёл” ассоциацияси Жиззах вилоят бўлими томонидан бир гуруҳ тадбиркор аёллар ташаккурнома ва эсталик совғалари билан тақдирланди.\n“Тадбиркор аёл” ассоциацияси Жиззах вилоят бўлими раҳбари Нозима Тугаловага ўзини ўзи банд қилиш тизими тарғиботига қўшаётган ҳиссаси учун Жиззах шаҳар ҳокимлигининг ташаккурномаси топширилди.


Ҳар томонлама қатъий панжараланган бир мамлакатдан кимнингдир асари олиб чиқиб кетилиши ва ҳатто хорижда нашр этилишига ақл бовар қилмасди. Ҳар ҳолда бу иш муаллифнинг иштирокидан холи бўлмаганини ҳамма бирдай тахмин қилаётган эди.\nКўп ўтмай, ҳукумат бу ишга танқидчиларни жалб қилиб, романни «ўрганиш»га киришди. Натижа шу бўлдики, «асар давлат қурилиши моҳиятини бузиб кўрсатган» деб топилди. Ҳатто адабиётга умуман алоқаси йўқ мажлисларда ҳам нотиқлар аввало шу асарни имкон борича қоралаб, сўнг бошқа масалаларга ўтишар эди. Шуниси ҳайратланарлики, ўша нотиқларнинг аксарияти ўзлари боплаб лойга булғаётган асарни ўқиш у ёқда турсин, лоақал муқовасини ҳам кўришмаган эди.\n«Ҳозир бу гаплар жуда ҳам ғайритабиий ва кулгили туюлиши мумкин. Лекин аслида худди шундай бўлган, – деб хотираларини давом эттиради филология фанлари доктори, профессор Санжар Содиқов. – Мен ўша пайтда 8-синфда ўқир эдим. Радиодан юқоридаги чиранишларни эшитиб, ҳайратдан ёқамни ушлаганман».\nКутилмаганда айни шу асари учун мазкур муаллифга Нобель мукофоти берилиши эълон қилинди. Бундан саросимага тушиб қолган ҳукумат одамлари энди бошқача йўл тутишди. Ўша пайтдаги мутасадди раҳбарлардан бири бу масалага муносабатини шундай баён қилди: «Майли, истаса, муаллиф бориб Нобель мукофотини олсин, лекин бу ватанга қайтиб келишни хаёлига ҳам келтирмасин».\nБу узил-кесил қарор эди. Муаллиф олдида икки йўл турарди: ё ўз ватанидан ажралиб, Нобель мукофоти орқасидан келадиган бойлик ва шон-шуҳратга эришиш ёки ҳаммасидан воз кечиб, ватанда қолиш.\nАсар муаллифи ёзувчилар уюшмаси аъзолигидан ўчирилди. Барча шон-шуҳрат ва бойликдан кечиб эришгани ўз ватанида шундай хўрликларга чидаб яшади. Ҳақорату хўрликлар, туҳмату бўҳтонлар ёзувчи орадан икки йил ўтар-ўтмас, оламдан кўз юмиши билан ҳам якун топмади. Асар яна ўттиз йилча нашр қилинмай қолди...\n«Ватандан кетиш мен учун ўлим билан баробар», деб мактуб ёзган эди ўша пайтда асар муаллифи давлат раҳбарига.\nОйни этак билан ёпиб бўлмаганидай, ўша пайтдаги мавжуд тузим емирилиши билан кўп таҳқирларга учраган асар дунёнинг турли тилларида нашр этила бошлади. Шу воқеаларнинг гувоҳларидан бири – Санжар Содиқов асарни ўзбек тилига маҳорат билан таржима қилиб, ўзбек китобхонларига тақдим этар экан, асарнинг аянчли қисмати ҳақида юқоридаги маълумотларни ҳам баён қилган.\nБу бахтиқаро асар – машҳур рус ёзувчиси Борис Пастернакнинг «Доктор Живаго» романи эди.\n🕔12:03, 22.05.2020 ✔205\n🕔14:21, 31.03.2020 ✔1690\n🕔11:48, 20.03.2020 ✔1194\n✔ 205 🕔 12:03, 22.05.2020\n✔ 1690 🕔 14:21, 31.03.2020\n✔ 1194 🕔 11:48, 20.03.2020\n✔ 1244 🕔 10:37, 13.03.2020\n✔ 1061 🕔 11:26, 06.03.2020


Инсон шаъни — олий қадрият\nЙиқилганни суяш, адашганга тўғри йўл кўрсатиш бағрикенг халқимизнинг азалий қадриятидир. Инсонпарварликнинг чинакам намунаси саналган бу фазилат айни кунларда яна бир бор ёрқин намоён бўлмоқда. Давлатимиз раҳбарининг "Ўзбекистон Республикаси Конс¬титуцияси қабул қилинганлигининг йигирма беш йиллиги муносабати билан афв этиш тўғрисида"ги Фармони бу жараёнда мустаҳкам асос бўлаётир.\nМазкур ҳаётбахш ҳужжат асосида озодликка чиқарилган юртдошларимиз қаторида шофирконлик Вадуджон Ярашов ҳам бор. У айни пайтда 22 ёшда. Куч-қуввати жўш урган, халқона ибора билан айтганда, тоғни урса талқон қиладиган паллада. У бундан бир йил олдин билиб-билмай жиноятга қўл урган ва бу жинояти учун тўрт йилга озодликдан маҳрум қилинган эди.\nБелгиланган жазо муддатининг тўртдан бир қисмини ўтабоқ афв шарофати билан ота-онаси бағрига қайтган Вадуджон билдирилган ишонч ва берилган имкониятдан боши осмонда. Отаси Неъмат ака ва онаси Орифа опаларнинг қувончи чексиз. Инсон ҳаёти, эркинлиги, шаъни ва қадр-қиммати олий қадрият ҳисобланган юртимизда олиб борилаётган кенг миқёсли инсонпарварлик сиёсатидан уларнинг қишлоқдошлари ҳам хурсанд.\n— Ўғлим ҳудудимиздаги 12-мактабни ҳамда Шофиркон саноат ва миллий ҳунармандчилик коллежини аъло баҳоларда тугатган эди. Унинг жиноятини кечириб, бағримизга қайтарганликлари учун муҳтарам Президентимизга, давлатимизга минг раҳмат. Эътиборсизлигимиз сабабли фарзандимиз қилган хатосини бошқа қайтармаслиги учун кафил ва мадад бўлаётган жамоатчилик фаолларига — қишлоқдошларимизга ҳам ташаккур. Атрофимизда бизга хайрихоҳ яқинларимиз кўп экан, билдирилаётган ишончни биргаликда оқлаймиз, албатта, — дейди Вадуджоннинг отаси Неъмат Ҳасанов.\nВ.Ярашовнинг уйга қайтиши унинг яқинлари ва у яшаётган Алишер Навоий маҳалла фуқаролар йиғинидаги Додбоғни қишлоғи аҳолисига қувонч бағишлади. Кўнгил сўраб келганларнинг барчаси унинг фаол ҳаётга киришиб кетиши ва тузалиш йўлига ўтиши учун бирдай ҳаракат қилишларини таъкидлашди.\nТуман ҳокимлиги ҳузуридаги ижтимоий кўникма маркази мутахассиси Акмал Ориповнинг қайд этишича, Вадуджон Ярашовнинг жамиятга қайтиши, бирламчи тиббий хизмат, моддий ёрдам ва кафолатли иш жойи билан таъминланиши учун барча чоралар кўрилган. Келажакда тадбиркорлик билан шуғулланиш ниятида бўлган ¬В.Ярашов айни пайтда отаси бошқараётган ¬"Ҳасанов Неъмат" фермер хўжалигида иш бошлади. Фермер хўжалик негизида чорвачиликни ривожлантириш мақсадида имтиёзли кредит олиш учун мурожаат қилди.\nБу мурожаат белгиланган тартибда ижобий ҳал қилиниши аниқ. Чунки юқоридаги Фармон билан афв этиладиган маҳкумларга жамиятнинг фаол аъзосига айланиш учун барча ижтимоий-иқтисодий имкониятлар яратилиши кўзда тутилган.


«Адолат қалқони» Аброр Поёнов 20 ёшни қарши олди - EFFECT.UZ\n. 23:42 | 06.05.2021\nБугун Effect.uz журналисти, жонкуяр ходимимиз Аброр Поёнов 20 ёшни қаршилади.\nҚайд этиш жоизки, Аброр Поёнов бугунга қадар Effect.uz интернет нашрида кўплаб танқидий ва таҳлилий мақолалари ва хабарлари билан танилган.\nТуғулган куни муносабат билан Аброр Поёновни сайтимиз ходимлари ҳамда муштарийлари номидан чин кўнгилдан табриклаб қоламиз, унга яратгандан сиҳат-саломатлик ва абадий бахт тилаймиз.\nҲаёт йўлларида ҳамиша зафарлар ёр бўлишини, халқ хизматидаги етук журналистардан бирига айланишини ҳамда ота-онаси орзусидаги фарзанд бўлишини пок қалбимиздаги ният ила сўраб қоламиз.\n“Туғилган кунингиз билан муборакбод этамиз! Ажойиб бахт, абадий ёшлик ва гўзаллик, чексиз қувонч, мехр-оқибат, кўтаринки кайфият хамрох бўлсин!\nСоғлик-саломатлик, доимий фаоллик ва изчиллик, ўз қадрини биладиган ва мисли кўрилмаган ижобий натижаларга эришиш бахти насиб этсин! Сиз қўл урган барча хайрли ишлар муваффаққият чўққиларини забт этсин, яхши кайфият хеч қачон Сизни тарк этмасин!“, – дея ҳурмат билан Effect.uz ижодий жамоаси.\nTeglar:Аброр Поёнов, Ўзбекистон\n«Ҳозирги кунда кўплаб санъат аҳли лаганбардорлик ва тилёғламачилик билан кун кўрмоқда» - Йигитали Мамажонов